Η ανατρεπτική ανακάλυψη των βαρυτικών κυμάτων και της κάμψης του χωροχρόνου - Ο ρόλος της Β.Καλογερά Η ανατρεπτική ανακάλυψη των βαρυτικών κυμάτων και της κάμψης του χωροχρόνου - Ο ρόλος της Β.Καλογερά | Epirusblog.gr | Ιωάννινα Ήπειρος Ελλάδα\nΠίσω από την εν λόγω κοσμοϊστορική επιστημονική ανακάλυψη, πρωταγωνιστικό ρόλο διαδραμάτισε μια Ελληνίδα επιστήμων, η κυρία Βίκυ Καλογερά, είναι τόσο επαναστατική όσο θα μπορούσε να μαρτυρά μια επιδίωξη, η οποία πλέον φαντάζει εφικτή: το να καταφέρει η ανθρωπότητα να δει με τα μάτια της, να γίνει μάρτυρας ωσεί παρούσα της στιγμής που άρχισαν όλα.\nΤο να περιεργαστεί κανείς τον τρόπο που θα επιτευχθεί αυτό το κοσμογονικό φλας-μπακ προϋποθέτει ότι διαθέτει, έστω και στοιχειωδώς, τα εργαλεία -αλλά και τη φαντασία- να κατανοήσει πρώτα από όλα τον χώρο και τον χρόνο σαν ένα όλον. Στον περίφημο χωρόχρονο δεν νοείται ο χώρος των γνωστών τριών διαστάσεων ανεξάρτητος από μια τέταρτη διάσταση, τον χρόνο.\nΠριν από έναν αιώνα και ένα έτος, το 16, ο Αλμπερτ Αϊνστάιν είχε διατυπώσει μία από τις πιο τολμηρές υποθέσεις του, εφόσον βασιζόταν κυρίως στη διαίσθησή του ή μάλλον στην καλπάζουσα φαντασία του, παρά σε οποιοδήποτε δεδομένο.\nΑκολούθως οι παραμορφώσεις αυτές, οι επονομαζόμενες και «ρυτιδώσεις», μεταδίδονται στο σύμπαν σαν κυματισμοί που διαταράσσουν την ηρεμία μιας λίμνης - αλλά αυτό γίνεται με την ταχύτητα του φωτός.\nΤο LIGO (Laser Interferometer Gravitational - Wave Observatory ή Παρατηρητήριο Βαρυτικών Κυμάτων μέσω Παρεμβολόμετρου Λέιζερ) είναι ένα δίδυμο κέντρο με πανομοιότυπες εγκαταστάσεις στη Λουιζιάνα και στην Ουάσινγκτον των ΗΠΑ.\nΑυτό έγινε και στην περίπτωση της 16ης Οκτωβρίου, όταν όλα τα κέντρα επιβεβαίωσαν το ίδιο γεγονός, κάτι που συνέβη για πρώτη φορά στην ιστορία.\nΌτι δηλαδή δύο αστέρες νετρονίων, αφού στροβιλίστηκαν στο σύμπαν, συγκρούστηκαν και διαλύθηκαν. Από την κολοσσιαία έκρηξη, μια ποσότητα μάζας όσο 25 πλανήτες του μεγέθους του Δία μετατράπηκε σε βαρυτικά κύματα.\nΚαι για τους επίδοξους χρυσοθήρες του Διαστήματος, διασκορπίστηκε μια αχανής ποσότητα, όσο 50 φορές ο Δίας, από βαρέα στοιχεία, όπως χρυσός και άργυρος. Οι συγκρούσεις μεταξύ τέτοιου είδους αστέρων ονομάζονται kilonova και παράγουν μέταλλα σε ποσότητες που ισοδυναμούν 16.000 φορές το μέγεθος της υδρογείου.\nΤο κρίσιμο σημείο είναι ότι αυτό το κοσμικό τρακάρισμα έγινε στα τρίσβαθα του παρελθόντος, εφόσον οι αστέρες νετρονίων είναι απομεινάρια νεκρών πλανητών. Ωστόσο, αυτά τα «ζόμπι» είναι πολύ ομιλητικά, καθώς περιβάλλονται από πανίσχυρα μαγνητικά και βαρυτικά πεδία δισεκατομμύρια φορές πιο δυνατά από αυτά της Γης.\nΜελετώντας τα κύματα που εκπέμπουν οι αστέρες νετρονίων, οι επιστήμονες κατάφεραν να λύσουν το μεγάλο αίνιγμα της καταγωγής υλικών, όπως ακριβώς ο προαναφερθείς χρυσός. Ελπίζουν ότι ακολουθώντας τα βαρυτικά κύματα ως την πηγή τους, θα φτάσουν, ενδεχομένως, ακόμη και στην ίδια τη στιγμή της πρωταρχικής Μεγάλης Εκρηξης.\nΊσως να οφείλεται στην ελληνική της ιδιοσυγκρασία, αλλά ήταν εμφανές ότι δύσκολα έκρυβε την έξαψή της.\nΗ δρ Βίκυ Καλογερά θα έλεγε κανείς ότι ακτινοβολούσε από υπερηφάνεια και ικανοποίηση κατά την παρουσίαση της πρώτης, χειροπιαστής τρόπον τινά, ανίχνευσης βαρυτικών κυμάτων από γήινα παρατηρητήρια. Εξάλλου η ίδια εδώ και αρκετό καιρό είχε προϊδεάσει την επιστημονική -και όχι μόνο- κοινότητα ότι επέκειτο «μία από τις μεγαλύτερες ανακαλύψεις στη φυσική και την αστρονομία».\nΩστόσο, αυτή η λαμπρή επιστήμων που θεωρείται παγκόσμια αυθεντία στα βαρυτικά κύματα γεννήθηκε και μεγάλωσε στις Σέρρες και φοίτησε στο ΑΠΘ, προτού βεβαίως μετοικίσει στις ΗΠΑ για τις μεταπτυχιακές της στο Χάρβαρντ κ.ο.κ. Οπως λέει η ίδια, «από πολύ μικρή κοινώνησα την ομορφιά των μαθηματικών, μια που ο πατέρας μου είχε μεγάλο πάθος γι’ αυτά.\nΕκείνος με μύησε στη λογική και στη δομή τους, οπότε εγώ πολύ γρήγορα έγινα εμμονική με την επίλυση προβλημάτων. Υπήρξε όμως και ένας σπουδαίος καθηγητής στο σχολείο, ο οποίος με ώθησε και με ενθάρρυνε να προχωρήσω. Οταν εκείνος με πρότεινε για τη Μαθηματική Ολυμπιάδα, με κατέλαβε τρόμος γιατί πίστευα ότι δεν θα τα κατάφερνα.\nΩστόσο, υπάρχει ένας τίτλος μοναδικός, πιθανώς ακόμη πιο σπουδαίος από οποιαδήποτε διάκριση, τον οποίο η Ελληνίδα επιστήμων έχει ήδη κατακτήσει: ανήκει σε μια πολύ μικρή ομάδα ερευνητών που συνέβαλαν στην πανηγυρική δικαίωση του Αλμπερτ Αϊνστάιν, επιβεβαιώνοντας τις πιο μεγαλοφυείς από τις εμπνεύσεις του και αλλάζοντας εκ βάθρων την άποψη που έχει ο πλανήτης για την ίδια του την καταγωγή, αλλά και τη θέση του μέσα στο σύμπαν.


Κίνα: Η «πολιτική του ενός παιδιού» αλλάζει | OffLine Post\nΑρχικήΔιεθνήΚίνα: Η «πολιτική του ενός παιδιού» αλλάζει\nΚίνα: Η «πολιτική του ενός παιδιού» αλλάζει\nΠηγή εικόνας: Barry Lewis/Alamy\nΕδώ και λίγο καιρό, η Κίνα προσπαθεί να αντιστρέψει τις συνέπειες του γνωστού «one-child policy», που ξεκίνησε τη δεκαετία του 1970. Νωρίτερα μέσα στην εβδομάδα, η κινεζική κυβέρνηση ανακοίνωσε την πρόθεσή της να μειώσει τις αμβλώσεις για «μη ιατρικούς σκοπούς». Πρόκειται για μία κίνηση που θεωρείται ότι συνάδει με τις αυξημένες προσπάθειες της κυβέρνησης να αυξηθούν οι γεννήσεις στη χώρα. Το Κρατικό Συμβούλιο δήλωσε ότι θα ληφθούν επίσης μέτρα για την αποφυγή ανεπιθύμητης εγκυμοσύνης και για την ενθάρρυνση των ανδρών να «μοιραστούν την ευθύνη» στην πρόληψή τους. Οι αρχές στοχεύουν στη βελτίωση της σεξουαλικής διαπαιδαγώγησης και την ενίσχυση των υπηρεσιών οικογενειακού προγραμματισμού μετά την άμβλωση και μετά τον τοκετό.\nΟι νέες κατευθυντήριες γραμμές που τέθηκαν στο εθνικό Συμβούλιο της Κίνας σχετικά με την ανάπτυξη των δικαιωμάτων των γυναικών, αναφέρονταν απλά στη «μείωση των μη ιατρικών αμβλώσεων», σε ό,τι αφορά τη βελτίωση της αναπαραγωγικής υγείας των γυναικών. Αξίζει να σημειωθεί ότι το 2018, οι υγειονομικές αρχές της Κίνας ισχυρίστηκαν πως οι αμβλώσεις για τον τερματισμό ανεπιθύμητης εγκυμοσύνης βλάπτουν το σώμα των γυναικών και κινδυνεύουν να προκαλέσουν στειρότητα.\nΤα μειωμένα ποσοστά γεννήσεων δημιουργούν μια νέα πρόκληση για την κινεζική κοινωνία και οικονομία. Πηγή εικόνας: Reuters\nΗ επικαιροποιημένη πολιτική του Κρατικού Συμβουλίου είναι η πρώτη ένδειξη για το πώς η κινεζική κυβέρνηση σχεδιάζει να ακολουθήσει τη νέα της πολιτική για τρία παιδιά σε μια χώρα όπου πολλοί πολίτες εξακολουθούν να διστάζουν να αποκτήσουν περισσότερα από ένα μωρά. Η Yaqiu Wang, ερευνήτρια στο Human Rights Watch, δήλωσε πως τα τελευταία 40 χρόνια η κυβέρνηση προσπάθησε να περιορίσει τα δικαιώματα των γυναικών μέσα από την προαναφερθείσα πολιτική. Επιπρόσθετα, ανέφερε πως «ο πυρήνας της πολιτικής παραμένει ο ίδιος: να περιοριστούν τα αναπαραγωγικά δικαιώματα των γυναικών. Τώρα υπάρχει ένας γηράσκοντας πληθυσμός, ένα όχι αρκετά μεγάλο εργατικό δυναμικό, οπότε χρειαζόμαστε περισσότερες γεννήσεις. Οι γυναίκες λειτουργούν ως εργαλείο επίτευξης οικονομικών στόχων».\nΩστόσο, δεν έχει ξεκαθαριστεί ακόμα εάν τα μέτρα αυτά είχαν σχεδιαστεί για να αντιμετωπίσουν το μειωμένο ποσοστό γεννήσεων της Κίνας, το οποίο τα think-tanks και οι πολιτικοί επιστήμονες έχουν προσδιορίσει ως μία από τις κύριες προκλήσεις κοινωνικής πολιτικής για τις επόμενες δεκαετίες. Αν και η Κίνα παραμένει το πιο πολυπληθές έθνος στον κόσμο, η τελευταία απογραφή έδειξε πιο αργή αύξηση του πληθυσμού την περίοδο 2011-2020, σε σύγκριση με τη δεκαετία του 1950. Ο πληθυσμός αναμένεται να αρχίσει να μειώνεται μέσα σε λίγα χρόνια. Σύμφωνα με τα στοιχεία που δημοσιεύονται, οι γεννήσεις στην Κίνα μειώθηκαν το 2020 κατά σχεδόν δύο εκατομμύρια, από 11,8 εκατομμύρια σε 10 εκατομμύρια. Παράλληλα, αξίζει να σημειωθεί ότι το να κάνει ένα ζευγάρι παιδί στην Κίνα έρχεται και με αυξημένο κόστος. Σύμφωνα με μια έκθεση του 2005, κοστίζει 490.000 κινέζικα γουάν (74.838 δολάρια) για μια οικογένεια στην Κίνα να μεγαλώσει ένα παιδί. Μέχρι το 2020, τα τοπικά μέσα ενημέρωσης ανέφεραν ότι το κόστος είχε φτάσει το 1,99 εκατομμύρια γουάν (308.030 δολάρια) – τέσσερις φορές το νούμερο του 2005.\nΠηγή εικόνας: Asia News\nΑξίζει να αναφερθεί ότι οι αμβλώσεις ήταν μια ευρέως διαδεδομένη πρακτική στην Κίνα για αρκετές δεκαετίες. Η προκαλούμενη άμβλωση έχει υιοθετηθεί ως μέθοδος οικογενειακού προγραμματισμού εδώ και πολλά χρόνια. Σύμφωνα με τα επίσημα στατιστικά στοιχεία της Κίνας, ο αριθμός των προκληθέντων αμβλώσεων το 2019 είναι περίπου 9,76 εκατομμύρια και περίπου το 50% αυτών επαναλήφθηκαν. Τα στοιχεία της Εθνικής Επιτροπής Υγείας έδειξαν ότι μεταξύ 2014 και 2018, υπήρχαν κατά μέσο όρο 9,7 εκατομμύρια αμβλώσεις ετησίως, αυξάνοντας περίπου το 51% από τον μέσο όρο της περιόδου 2009-2013, παρά τη χαλάρωση των πολιτικών οικογενειακού προγραμματισμού το 2015. Επιπλέον, η «παραδοσιακή προτίμηση» σε γιους οδήγησε επίσης σε άνοδο των εκτρώσεων με βάση το φύλο, με πολλές οικογένειες να προχωρούν σε αμβλώσεις όταν επρόκειτο για κορίτσια, αλλά όχι για αγόρια. Αυτό συνέβαλε σε μια σημαντική «ανατροπή» των ισορροπιών ανάμεσα στα δύο φύλα, με την απογραφή του 2021 να αποκαλύπτει ότι υπήρχαν σχεδόν 35 εκατομμύρια περισσότεροι άνδρες από γυναίκες σε μία χώρα των 1,4 δισεκατομμυρίων. Ωστόσο, η κινεζική κυβέρνηση έχει ήδη θεσπίσει αυστηρά μέτρα, που αποσκοπούν στην πρόληψη των εκτρώσεων με βάση το φύλο, τα οποία συμβάλλουν στην ανισότητα των φύλων.\nΗ πολιτική του «ενός παιδιού»\nΗ πολιτική της Κίνας για το ένα παιδί (“one-child policy”) εφαρμόστηκε αρχικά το 1979, για να για να εξισορροπήσει την αύξηση του πληθυσμού με την οικονομική ανάπτυξη. Μετά την ίδρυση της Λαϊκής Δημοκρατίας της Κίνας, με βελτιωμένες συνθήκες ιατρικής περίθαλψης και υγιεινής και αυξημένη προσφορά τροφίμων, η μεγέθυνση του πληθυσμού της Κίνας εκτοξεύτηκε στα ύψη. Από το 1949 έως το 1957, ο πληθυσμός αυξήθηκε κατά πάνω από 100 εκατομμύρια και έφτασε τα 646,5 εκατομμύρια μέχρι το τέλος του 1957, σύμφωνα με τα στοιχεία του Εθνικού Γραφείου Στατιστικών. Μέχρι το τέλος του 1969, ο πληθυσμός της χώρας ξεπέρασε τα 800 εκατομμύρια.\nΜήνυμα για την προώθηση του “One-child policy” που παραμένει σε τοίχο ενός κυβερνητικού γραφείου στο Bobai, στην περιοχή Guangxi Zhuang. Πηγή εικόνας: Human Rights Watch\nΣτα μέσα της δεκαετίας του 1970, ένα σλόγκαν οικογενειακού προγραμματισμού άρχισε να εμφανίζεται –«Αργά, μακρά και λίγα»- που σημαίνει ότι ενθαρρύνθηκαν μετέπειτα γάμοι, μεγαλύτερα διαστήματα μεταξύ γεννήσεων και λιγότερα παιδιά. Το 1979, εισήχθη η πολιτική του ενός παιδιού, με τις νέες οικογένειες με παιδί να υποβάλουν αίτηση για πιστοποιητικό υπηρεσίας οικογενειακού προγραμματισμού. Το 1982, η πολιτική οικογενειακού προγραμματισμού εγγράφηκε στο Σύνταγμα. Σύμφωνα με τις εκτιμήσεις της κυβέρνησης, 400 εκατομμύρια γεννήσεις αποφεύχθηκαν, λόγω της πολιτικής οικογενειακού προγραμματισμού. Η αλλαγή ήρθε εν μέσω αυξανόμενης πίεσης από την ταχεία πτώση των γεννήσεων. Από το 1984, άρχισαν να παρατηρούνται μετριοπαθείς προσαρμογές στην πολιτική ενός παιδιού, με τις περιπτώσεις που επιλέγονται για το δεύτερο παιδί, η σημαντικότερη από τις οποίες ήταν να επιτρέψουν σε ζευγάρια αγροτικών περιοχών, των οποίων τα πρωτότοκα παιδιά ήταν κορίτσια, να αποκτήσουν επιπλέον παιδί. Σε όλη τη δεκαετία του 1990, η πολιτική για ένα παιδί παρέμεινε σε ισχύ, προαναγγέλλοντας έναν ταχύτερο ρυθμό γήρανσης του πληθυσμού που θα ερχόταν. Το 2013, η Κίνα ανακοίνωσε ένα ιστορικό βήμα προς τη σταδιακή κατάργηση της πολιτικής του ενός παιδιού, δηλώνοντας ότι στα ζευγάρια, όπου ο ένας γονέας είναι μοναχοπαίδι, θα επιτρέπεται να έχουν ένα δεύτερο. Από το 2016, η πολιτική ενός παιδιού αντικαταστάθηκε από μια που επιτρέπει στα ζευγάρια να αποκτήσουν δύο παιδιά. Ωστόσο, η περαιτέρω χαλάρωση της πολιτικής οικογενειακού προγραμματισμού δεν έφερε το “baby boom” όπως αναμενόταν. Τον Ιούνιο του τρέχοντος έτους, το Πεκίνο ανακοίνωσε την πολιτική για τα τρία παιδιά, στην οποία πολλοί διαδικτυακά αντέδρασαν με απογοήτευση και χλευασμό.\nΕν κατακλείδι, μετά από χρόνια προσπάθειας περιορισμού της αύξησης του πληθυσμού, η κινεζική κυβέρνηση δεσμεύεται για πολιτικές που στοχεύουν στην ενθάρρυνση των μεγαλύτερων οικογενειών. Πολλοί είναι αυτοί που περιμένουν να υπάρξει σθεναρή αντίδραση στην νέα αυτή πολιτική της κινεζικής κυβέρνησης, ειδικά αφού η απόφαση για εισαγωγή πολιτικής τριών παιδιών χλευάστηκε στα μέσα κοινωνικής δικτύωσης μετά από μια μακρά περίοδο περιορισμών. Ωστόσο, ό,τι και αν συνεπάγεται αυτό το πρόγραμμα μείωσης των «μη ιατρικά αναγκαίων αμβλώσεων», οι γυναίκες στην Κίνα αναμένεται να συνεχίσουν να αγωνίζονται για τα αναπαραγωγικά τους δικαιώματα.\nChina to clamp down on abortions for ‘non-medical purposes’, The Guardian, διαθέσιμο εδώ\n‘Women’s bodies as tools’: Beijing about-face on abortion sparks fear, The Age, διαθέσιμο εδώ\nChina’s one-child policy revisited: Its history and lingering impact, CGTN, διαθέσιμο εδώ\nChina to reduce abortions for ‘non-medical purposes’, Reuters, διαθέσιμο εδώ\nBeijing to Reduce ‘Non-Medically Necessary’ Abortions, HRW, διαθέσιμο εδώ\nChina faces backlash on move to reduce abortions as Beijing tries to boost birth rate to counter ageing population, SCMP, διαθέσιμο εδώ


Του έδωσαν νυχτερινή όραση με ένα κολλύριο!\nΑυτό επιτεύχθει όταν η επιστημονική ομάδα από τον οργανισμό Science for the Masses του έβαλε ένα ειδικό κολλύριο στα μάτια. Επρόκειτο για ένα διάλυμα της ουσίας “χλωρίνη e6” (ή αλλιώς Ce6), η οποία είναι μια χημική ένωση που βρίσκεται κυρίως στα ψάρια των πολύ βαθέων υδάτων και μερικές φορές χρησιμοποιείται ως φωτοευαισθητοποιητής σε θεραπείες για τον καρκίνο που είναι υποβοηθούμενες με λέιζερ. Η ευαισθησία της Ce6 στο φως έχει επιβεβαιωθεί ότι συμβάλλει στην βελτίωση της όρασης σε άτομα που έχουν σοβαρό πρόβλημα.\nΟ ίδιος είπε ότι δεν ένιωσε κανένα πόνο και πως η μόνη διαφορά ήταν ότι το μαύρο του σκοταδιού έμοιαζε να είχε “ξεθωριάσει” και μπορούσε να αντιληφθεί καλύτερα τις σκιές ακόμα και τη νύχτα.\nTou edwsan nyxterinh orash me ena kollyrio αφού για μερικές ώρες απέκτησε τόσο δυνατή όραση Ο Gabriel Licina είχε μια μοναδική εμπειρία πριν από μερικές εβδομάδες τι οι απλοί άνθρωποι με καλή όραση. Του έδωσαν νυχτερινή όραση με ένα κολλύριο! ώστε μπορούσε να διακρίνει σχήματα και κινήσεις στο βαθύ σκοτάδι 200% καλύτερα από ό 2015-04-03


Οργή για την αποφυλάκιση Σειραγάκη\nΑρχική σελίδαΟργή για την αποφυλάκιση Σειραγάκη\nΑπογοήτευση και οργή κυριαρχεί στο Ρέθυμνο μετά την είδηση της αποφυλάκισης του κατά συρροή παιδεραστή, Νίκου Σειραγάκη. Όπως ήδη έχει γίνει γνωστό, ο πρώην προπονητής είχε καταδικαστεί σε 401 χρόνια φυλάκισης για κατάχρηση σε ασέλγεια και απόπειρα κατάχρησης σε βάρος 36 (!) παιδιών και χθες αποφυλακίστηκε από τις φυλακές Γρεβενών.\nΗ τοπική κοινωνία του Ρεθύμνου, σύμφωνα με το cretapost.gr είναι ανάστατη ενώ οι οικογένειες που έχουν θύματα του παιδεραστή είναι οργισμένες και απογοητευμένες. «Οι οικογένειες είναι πολύ στεναχωρημένες και απογοητευμένες. Όχι τόσο από την δικαιοσύνη η οποία έπραξε το καθήκον της. Αλλά ως προς τη μεταχείριση αυτού του τύπου εγκληματιών κι συγκεκριμένα αυτού του εγκληματία. Η προσωπική μου άποψη είναι ότι αυτού του τύπου τα εγκλήματα θα πρέπει να εξετάζονται λαμβάνοντας υπόψη κι άλλες παραμέτρους που θα μπορούν επιστημονικά να πιστοποιήσουν αν όντως έχει μεταμεληθεί. Εδώ δεν πρόκειται περί αρρώστου αλλά περί διαστροφής χαρακτήρα.


Καρκίνος & Βελονισμός – Ιατρικό Κέντρο Βελονισμού\nΜΗ ΦΟΒΑΣΑΙ ΤΟΝ ΚΑΡΚΙΝΟ\nΑφιερωμένο από τα βάθη του είναι μου στους βαρέως πάσχοντες.\nΟ βελονισμός είναι ένα συμπληρωματικό θεραπευτικό όπλο στην αντιμετώπιση μερικών προβλημάτων του καρκίνου. Αξίζει να διαβάσετε όλο το πόνημα.\nΟ ιατρικός βελονισμός δεν αντικαθιστά καμία συμβατική μέθοδο καταστολής του καρκίνου. Μπορεί όμως σε πολλές περιπτώσεις να αποτελέσει μία καταπληκτική μέθοδο θεραπείας και να επιλύσει προβλήματα. Εάν σας ενδιαφέρει το θέμα, κάντε τον κόπο να διαβάσετε τις επόμενες σελίδες, τις οποίες θα βρείτε ενδιαφέρουσες. Γιατί ο καρκίνος κτυπά κάθε σπίτι αργά ή γρήγορα. Αφορά όλους μας.\nΗ ενημέρωση είναι δωρεάν, αλλά γίνεται μετά από τηλεφωνικό ραντεβού. Σ’ αυτό το ραντεβού παίρνουμε ιστορικό και εξετάζουμε όλα τα εργαστηριακά ευρήματά σας. Έτσι έχουμε πλήρη εικόνα του προβλήματος. Χωρίς τον ασθενή δεν γίνεται ενημέρωση! Δηλαδή χρειαζόμαστε τον ίδιο τον ασθενή και όχι μόνο τα εργαστηριακά του ευρήματα.\nDr med. Ηλίας Κωνσταντινίδης.\nΙατρός – Ακτινοθεραπευτής\nΟ ΙΑΤΡΙΚΟΣ ΒΕΛΟΝΙΣΜΟΣ ΣΤΗΝ ΥΠΗΡΕΣΙΑ ΤΟΥ ΚΑΡΚΙΝΟΠΑΘΟΥΣ\nΗ ακτινοθεραπεία και η χημειοθεραπεία επιφέρουν κόπωση και εξάντληση εξαιτίας σχηματισμού τοξικών ουσιών και καταστροφών που συσσωρεύονται τόσο\nστο αίμα , όσο και σε διάφορους ιστούς.\nΗ μυϊκή εξασθένηση που παρατηρείται, οδηγεί σε αύξηση του γαλακτικού οξέος με συνέπεια σε δεύτερο χρόνο, μείωση της μυϊκής δύναμης και έξαρση της κόπωσης. Η τελευταία επιφέρει διαταραχή στον σωματοψυχικό άξονα με λανθάνουσα ή έκδηλη εμφάνιση ψυχικών συμπτωμάτων.\nΕάν ο ασθενής είναι ήδη ψυχικά ευάλωτος, τότε αυτή η κατάσταση οδηγεί σε ένα φαύλο κύκλο ψυχικών και σωματικών συμπτωμάτων με μείωση της άμυνας του οργανισμού και φυσικά και δραματική μείωση των Τ λεμφοκυττάρων. Αν συμβεί αυτό υπάρχει ο κίνδυνος μεγάλης αύξησης των καρκινικών κυττάρων με συνέπεια μικρή ή μεγάλη διασπορά (λεμφογενείς ή αιματογενείς μεταστάσεις). « Όταν λείπουν οι γάτες χορεύουν τα ποντίκια», όπου οι γάτες είναι τα Τ λεμφοκύτταρα και τα ποντίκια είναι τα απειροελάχιστα καρκινικά κύτταρα.\nΗ κόπωση λοιπόν λόγω ακτινοθεραπείας ή χημειοθεραπείας αντιμετωπίζεται με εξειδικευμένο ιατρικό βελονισμό και με κατάλληλη διατροφή πλούσια σε πρωτεΐνες και βιταμίνες.\nΆρα εμείς δίνουμε μεγάλη σημασία στις λεπτομέρειες των σωματικών και ψυχικών συμπτωμάτων και τη συνέργεια αυτών. Το ζητούμενο είναι ο/η ασθενής να πολεμήσει και να ενεργοποιήσει τις δυνάμεις του και όχι να παρατήσει τον αγώνα της επιβίωσης. Κλάματα και λέξεις του τύπου « γιατί σε εμένα», όπως και μιζέρια σκέψεων, μελαγχολία και έντονη απογοήτευση οδηγούν σίγουρα στον όλεθρο της γήινης παρουσίας του.\nΟ εξειδικευμένος βελονισμός έχει ως στόχο, να αυξήσει την αυτοπεποίθηση και την άμυνα, να εξαφανίσει σωματικά και ψυχικά συμπτώματα, να αυξήσει τις νευροορμόνες ευτυχίας και να αποτελέσει μία ικανή και ταυτόχρονα συμπληρωματική θεραπεία προς τις επίσημες συμβατικές θεραπείες, αλλά και μετά από αυτές. Εμείς ως γνώστες του αντικειμένου,δεν ζητούμε από κανένα να εγκαταλείψει τις κλασικές θεραπείες,αλλά επισημαίνουμε, ότι υπάρχουν επιπλέον και άλλες πρόσθετες, αλλά και κατάλληλες και αποτελεσματικές θεραπείες, όπως ο ιατρικός βελονισμός.\nΕπίσης πρέπει να προσεχθεί το σύνολο των προσλαμβανομένων θερμίδων, που μόνο στο στάδιο αυτό της θεραπείας πρέπει να είναι προσαυξημένες κατά 20%. Μετά το στάδιο της θεραπευτικής δοκιμασίας με τις σκληρές μεθόδους και την επακόλουθη ταλαιπωρία που επέρχεται από αυτές, σίγουρα χρειάζεται ο καρκινοπαθής τον ιατρικό βελονισμό για να ενδυναμωθεί, όπως ακριβώς χρειάζεται και ο υπεραθλητής όλων των αγωνισμάτων, τον ιατρικό βελονισμό για να ξεκουραστεί και να ντοπαριστεί. Επίσης αμέσως μετά τη δοκιμασία της συμβατικής θεραπείας δεν πρέπει να παχύνει ο καρκινοπαθής, αλλά συνιστάται να προσλαμβάνει τροφές ποιοτικά καλές, χωρίς λήψη πολλών θερμίδων. Παρακαλούμε διαβάστε και τα δύο σύντομα άρθρα των διαιτολόγων –διατροφολόγων του Κέντρου μας στο τέλος αυτού του αφιερώματος.\nΠως αντιμετωπίζεται, υπάρχει θεραπεία;\nΚατ’ αρχή πρέπει να εξηγήσουμε, ότι οι καρκίνοι είναι το μεγαλύτερο τμήμα των κακοήθων όγκων ή νεοπλασιών. Επομένως υπάρχουν και άλλες νεοπλασίες που δεν είναι καρκίνοι. Τέτοιες είναι οι διάφορες μορφές λευχαιμιών, όπως και τα λεμφώματα, το λεμφοκοκκίωμα και άλλα.\nΤρείς είναι οι ιατρικές ειδικότητες που ασχολούνται με τους καρκίνους. Αυτές είναι η χειρουργική ογκολογία, η παθολογική ογκολογία και η ακτινοθεραπευτική ογκολογία. Στα επί μέρους προβλήματα υπεισέρχονται πολλές ειδικότητες, όπως η ΩΡΛ, η πνευμονολογία , η γαστρεντερολογία , η ορθοπαιδική, η δερματολογία, η αιματολογία, η γυναικολογία, κτλ.\nΜετά από εμπειρία πολλών δεκαετιών γνωρίζουμε τα όρια και τις δυνατότητες των κλασικών μεθόδων στην αντιμετώπιση των κακοήθων όγκων. Τα αποτελέσματα είναι θετικά, κυρίως όταν έχουμε πρόωρη διάγνωση και άμεση έναρξη της σωστής θεραπείας. Οι ιατρικές αυτές θεραπείες είναι στην πατρίδα μας στο ίδιο υψηλό επίπεδο, όπως είναι και στις αναπτυγμένες χώρες. Και εκεί, όπως και εδώ υπάρχουν περιστατικά που όχι μόνο πάνε καλά, αλλά ποτέ πλέον δεν δίνουν συμπτωματολογία. Αυτά είναι 100% θεραπευμένα περιστατικά.\nΥπάρχουν όμως και άλλες περιπτώσεις που καταλήγουν γρήγορα. Σε άλλες περιπτώσεις υπάρχει απόλυτη εξήγηση, ενώ σε μερικές άλλες δυστυχώς δεν υπάρχουν δικαιολογημένες εξηγήσεις επιστημονικά τεκμηριωμένες για την υποτροπή και την άδοξη έξοδο από το ορατό πεδίο ζωής.\nΤι είναι όμως ένας καρκίνος;\nΣτην πραγματικότητα είναι μία ομάδα δισεκατομμυρίων επαναστατημένων κυττάρων του σώματος, που δεν υπακούουν στις βιοκυβερνητικές εντολές του εγκεφάλου.\nΔηλαδή τα καρκινικά κύτταρα κάνουν του κεφαλιού τους και δημιουργούν όγκο, που αυξάνεται σε βάρος του υγιούς ιστού ή οργάνου, στον οποίο ανήκουν. Έτσι καταστρέφουν τον φυσιολογικό ιστό ή το όργανο στο οποίο ανήκουν. Γεγονός είναι πως ο όγκος δεν αναπτύσσει ανάλογα τριχοειδή αγγεία για να τρέφεται και έτσι γρήγορα το κέντρο του όγκου σαπίζει.\nΤο μέλλον των καρκινικών κυττάρων που ανέπτυξαν όγκο έχει τρεις εκδοχές.\nΝα διαβρώσει τους γύρω υγιείς ιστούς κατά συνέχεια ιστού, τους οποίους καταστρέφει με έμμεσο ή άμεσο κίνδυνο ζωής.\nΝα επιφέρει λεμφογενείς μεταστάσεις, καταλαμβάνοντας πολλά ζωτικά λεμφογάγγλια, τα οποία έχουν άμεση σχέση με τη φυσιολογία συγκεκριμένων ζωτικών οργάνων.\nΝα δημιουργήσει η επαναστατική καρκινική ομάδα αιματογενείς μεταστάσεις, δηλαδή να κάνει νέες αποικίες, μέσω της κυκλοφορίας του αίματος και να εγκατασταθεί σε ένα ή περισσότερα μακρινά όργανα. Εκεί εμφανίζεται ως νέος μονήρης όγκος ή και με την εικόνα πολλαπλών μεταστάσεων.\nΗ πρόγνωση προκύπτει από πολλές παραμέτρους. Μερικές από αυτές είναι:\nΗ έκταση του πρωτοπαθούς όγκου.\nΗ ύπαρξη ή μη λεμφικών μεταστάσεων.\nΗ ύπαρξη ή μη αιματογενών μεταστάσεων.\nΗ αφαίρεση ή όχι του όγκου εντός υγιών ιστών.\nΗ ιστολογική εικόνα επίσης απαντά στο ερώτημα, εάν τα καρκινικά κύτταρα είναι μικρής ή μεγάλης διαφοροποίησης, δηλαδή κατατάσσονται σε διαφοροποιημένα ή σε αδιαφοροποίητα καρκινικά κύτταρα.\nΕπίσης από την τελική κατάταξη διαχωρίζονται σε χαμηλής ή υψηλής κακοήθειας. Χαμηλής κακοήθειας σημαίνει, ότι η επαναστατική ομάδα των καρκινικών κυττάρων έχει χαμηλή επιθετικότητα με αργή ανάπτυξη. Αντίθετα υψηλής κακοήθειας σημαίνει πως τα καρκινικά κύτταρα αναπτύσσονται γρήγορα με λίαν επιθετική διάθεση, όπως συμβαίνει συχνά σε νεαρά άτομα.\nΤα θετικά ψυχικά αποθέματα και το ισχυρό, αισιόδοξο και δυναμικό σθένος συμβάλλει συνήθως στην ίαση, αρκεί ο καρκίνος να μην είναι τελευταίου σταδίου και μεγάλης διασποράς. Αντίθετα τα ελάχιστα ψυχικά αποθέματα, ο ασταθής ψυχισμός με αρνητικό ψυχικό πρόσημο, οδηγεί με μαθηματική ακρίβεια στο τέλος της ζωής. Όποιος λοιπόν έχει υψηλό φρόνιμα και ισχυρό ένστικτο επιβίωσης δεν πρόκειται να αφήσει αυτόν τον κόσμο, εκτός εάν η κατάσταση έφτασε ήδη στο παρηγορικό φάσμα, δηλαδή πριν το ορατό τέλος.\nΤο άμεσο ανθρώπινο περιβάλλον παίζει σημαντικό ρόλο στην εξέλιξη του καρκίνου, αφού επηρεάζει την ψυχική σφαίρα και όλο το είναι του πάσχοντος. Το άγχος, οι κραυγές, η απελπισία, ο οίκτος, η αγωνία, η ανασφάλεια, η μελαγχολία, ο πανικός και η θολή ματιά και το αγωνιώδες και το συσπασμένο πρόσωπο των οικείων κατασπαράσσει και τις τελευταίες ψυχικές αντιστάσεις του πάσχοντος. Αυτός ο ανήμπορος άνθρωπος εκείνη την ώρα θέλει βοήθεια, θέλει χαμογελαστούς ανθρώπους και φιλτράρισμα των επί μέρους διαγνώσεων της ιατρικής ομάδας. Επομένως πρέπει ένας μεσάζων (γιός,κόρη, σύζυγος, πατέρας, μητέρα) να απαλύνει τα λόγια των γιατρών. Δεν μπορείς να πεις απευθείας στον πάσχοντα, ότι η χημειοθεραπεία σου έριξε τα λευκά αιμοσφαίρια (άμυνα του οργανισμού) στα 1500 και κινδυνεύεις να πεθάνεις από λοίμωξη! Αν στο πουν αυτό, ενώ δίνεις μάχες ζωής, τότε ο κίνδυνος τριπλασιάζεται!\nΟ ρόλος της οικογένειας λοιπόν είναι σημαντικός. Λάθος αντιδράσεις οδηγούν σε υποτροπές και σε θανάτους. Αυτό το σημείωμα δεν έχει το ρόλο ενός βιβλίου. Θα μου επιτρέψετε όμως ένα παράδειγμα. Το 1985 ήλθε μία σχετικά νεαρή κυρία με υποτροπή Ca μαστού από τη Λάρισα στο Θεαγένειο Ιατρικό Ινστιτούτο. Τότε όλη η Θεσσαλία δεν είχε ακτινοθεραπευτικό τμήμα! Την ανέλαβα προσωπικά, ως αναπληρωτής διευθυντής. Ήταν αρχές καλοκαιριού. Πήγαινε εκπληκτικά καλά, ως θαύμα. Το φθινόπωρο του ίδιου έτους στην επανεξέταση δεν βρέθηκε τίποτε. Μου τηλεφώνησε κλαμένη τον επόμενο μήνα και με περιέγραψε μία τραγική σκηνή.\nΟ άνδρας της είχε φορτηγό. Πριν δύο ημέρες μου είπε, κάθισε στη θέση του συνοδηγού και άνοιξε μία ευχάριστη συζήτηση μαζί του. Ήταν χαρούμενη που όλα στη ζωή της πήγαιναν καλά. Όμως η ματιά της έπεσε σε ένα μακρόστενο δέμα, το οποίο ήταν τυλιγμένο σε άσπρο χαρτί,. Ασυναίσθητα πάει να το ανοίξει και ακούει από το σύζυγό της δυνατά τις λέξεις «μη, μη». Αυτή όμως με τη φόρα που είχε, το ανοίγει και βλέπει μέσα τρία γυναικεία εσώρουχα και αφού ξεπερνάει την πρώτη έκπληξη, αυθόρμητα ρωτάει «για μένα, για μένα;» και παίρνει τη χαριστική βολή ως απάντηση « δεν είναι για εσένα».\nΌχι μόνο υποτροπίασε, αλλά και δεν ήθελε να λάβει πλέον ιατρική αγωγή. Στη συνέχεια κατέπεσε ψυχικά και απεβίωσε 40 ημέρες μετά! Αφέθηκε λοιπόν και δεν πάλεψε πλέον. Άφησε τον εαυτό της να πνιγεί στη θάλασσα της απόρριψης, της απελπισίας με σημάδια έκδηλης ελαχιστοποίησης της αυτοεκτίμησής της. Έφυγε η γη κάτω από τα πόδια της.\nΣας έδειξα λοιπόν πως ο θυμός , η απελπισία, η απογοήτευση, η απόρριψη εξαφανίζουν τη διάθεση για πάλη, ενώ αντίθετα η ψυχική δύναμη, ως θετική δύναμη δίνει τα απαραίτητα όπλα για τη διατήρηση της ύπαρξής μας στη ζωή.\nΕΝΔΕΙΞΕΙΣ ΒΕΛΟΝΙΣΜΟΥ ΕΠΙ ΚΑΡΚΙΝΟΠΑΘΩΝ ΑΣΘΕΝΩΝ\nΒ. Ενισχυτική θεραπεία\nΓ. Παρηγορική θεραπεία\nΑ. Συμπτωματική θεραπεία επί καρκινοπαθών ασθενών\nΑυτή κυρίως εφαρμόζεται για τη μείωση ή εξαφάνιση των παρενεργειών της ακτινοθεραπείας ή της χημειοθεραπείας, κατά το χρονικό διάστημα της εφαρμογής και μετά το τέλος των θεραπειών αυτών. Συμπτώματα, όπως ναυτία, έμετοι, διαταραχές από διάφορα εσωτερικά όργανα, κόπωση, έντονη τριχόπτωση, ψυχική κατάπτωση και άλλα, αντιμετωπίζονται επιτυχώς με ένα εξειδικευμένο βελονισμό.\nΒ. Ενισχυτική θεραπεία επί καρκινοπαθών ασθενών\nΟι σκληρές θεραπείες της χειρουργικής, της χημειοθεραπείας και της ακτινοθεραπείας καταπονούν τους περισσότερους ασθενείς. Ο κίνδυνος προέρχεται από\nΚαρκίνος δεξιού πνεύμονος\nτην παρατεταμένη μείωση της άμυνας του οργανισμού και από τη δυσχέρεια ή από τη μερική απώλεια των μηχανισμών της αυτοάμυνας του οργανισμού.\nΠολλοί από αυτούς τους πάσχοντες κατά τη διάρκεια του μαρτυρίου που κρατάει περισσότερο από έξι μήνες χάνουν την ισορροπία τους, τόσο στον σωματοψυχικό, όσο και στον ψυχοσωματικό άξονα. Πολλές λειτουργίες και όργανα βρίσκονται σε κατάσταση συναγερμού με ενεργειακή και όχι απαραίτητα με δομική κατάρρευση.\nΗ σύγχρονη και ψυχρή δυτική ιατρική που όλοι εμείς σπουδάσαμε, αδυνατεί και να κατανοήσει και κυρίως να προτείνει λύσεις για τις συνέπειες των συμβατικών θεραπειών που προηγήθηκαν.\nΗ λύση ακόμα και με τον ιατρικό βελονισμό είναι δύσκολη, αλλά κατορθωτή, όταν εκτελείται από ιατρούς βαθύτερης γνώσης του γνωστικού αντικειμένου, οι οποίοι μπορούν να ισορροπήσουν πλήρως τις δύο ενεργειακές δυνάμεις του αυτόνομου νευρικού συστήματος (συμπαθητικό και παρασυμπαθητικό), καθώς και να βιορυθμίσουν ενεργειακούς εγκεφαλικούς πυρήνες και νευρικά πλέγματα στον κορμό του σώματος. Αυτό γίνεται με μηνύματα διαμεσολάβησης που φεύγουν από ενεργειακά επιφανειακά κέντρα με την εμφύτευση σ’ αυτά λεπτών, συμπαγών και αποστειρωμένων βελονών μίας χρήσεως, χωρίς πόνο και χωρίς κανένα κίνδυνο.\nΤα σημεία βελονισμού βρίσκονται στο δέρμα, σε ενεργειακά κέντρα μικρότερης ηλεκτρικής αντίστασης και είναι επιστημονικώς ανιχνεύσιμα.\nΑυτή η πράξη φαίνεται απλή, αλλά είναι στην πραγματικότητα σύνθετη και απαιτεί σωστή επιλογή σημείων, που δεν υπακούουν σε ένα απλό θεραπευτικό πρωτόκολλο. Ο συνδυασμός των σημείων που απαιτούνται δεν είναι ποτέ ο ίδιος και τα επιλεγόμενα σημεία διαφοροποιούνται ανάλογα με το είδος του καρκίνου και της ποικιλίας των συμπτωμάτων, αλλά και λόγω άλλων ιδιαίτερων χαρακτηριστικών του πάσχοντος. Ακόμα και στον ίδιο ασθενή υπάρχει μερική εναλλαγή συνδυασμού σημείων, γιατί και ο χρόνος έχει αλλάξει και επομένως ο ασθενής είναι από μέρα σε μέρα «διαφορετικός άνθρωπος». Άρα τόσο οι λειτουργίες, όσο και η παραγωγή μικροουσιών στον μικρόκοσμο του σώματος έχουν διαφοροποιηθεί. Πρώτος το είπε ο φιλόσοφος Ηράκλειτος: «Κανείς δεν μπορεί να μπει στον ίδιο ποταμό δύο φορές!» Φυσικά εννοούσε μέσα από τη συμπυκνωμένη σκέψη του, αυτός ο μεγάλος Έλληνας διανοητής, ότι τα νερά του ποταμού, η κύτη αυτού και ο χρόνος άλλαξαν! Δυστυχώς κυρίως δύο αρχές της φυσικής επιστήμης, μας καθηλώνουν στον χώρο και αυτές είναι ο χρόνος και η βαρύτητα.\nΣε μικροσκοπικό επίπεδο εντοπίζονται τα σημεία βελονισμού, στο λεγόμενο αγγειονευρικό δεμάτιο και επομένως δεν έχουν άμεση σχέση με τα νεύρα του σώματος. Γι’ αυτό οι βελόνες βελονισμού δεν δημιουργούν μικροσκοπικούς τραυματισμούς, ούτε « νεκρώνουν» νεύρα, όπως μερικοί ανοήτως πιστεύουν. Οι βλάκες και οι κουτοπόνηροι είναι πάντα μακριά από την πραγματικότητα. Στη μη ορατή πραγματικότητα, τα σημεία βελονισμού είναι τρήματα (οπές) ενεργειακών πηγαδιών.\nΜέσω αυτών, τα διάφορα μέρη του σώματος επικοινωνούν με τον εγκέφαλο ή και με το εγγύς ή απώτερο περιβάλλον του ανθρώπου. Όσοι έχετε φαντασία και κοινό νου, θα καταλάβετε, ότι η ουσία των πραγμάτων και του ανθρώπου, έχει πολλές όψεις και ότι ο υποφαινόμενος αναφέρεται στην πραγματικότητα της πραγματικότητας.\nΤα σημεία λοιπόν βελονισμού είναι τα κλειδιά που προσαρμόζονται μέσα σ’ αυτές τις οπές και ενεργοποιούν λειτουργίες και μηχανισμούς, που είτε απενεργοποιήθηκαν, κάτι που δεν φέρνει υγεία, είτε είναι σε ασυντόνιστο συναγερμό. Στην ουσία αυτός ο θεραπευτής που κάνει καλά τη δουλειά του είναι ένας αρωγός και πρεσβευτής του εγκεφάλου του πάσχοντος, που τώρα μπορεί και πάλι να επιβάλλει την τάξη (αρμονική λειτουργία του οργανισμού), η οποία οδηγεί στην ομοιόσταση, δηλαδή στην υγεία.\nΟ άνθρωπος, κατά τον Νομπελίστα Pischinger, είναι ένα ανοικτό σύστημα, το οποίο παίρνει πληροφορίες και αντιδρά σ’ αυτές. Ο βελονισμός μεταφέρει πληροφορίες προς το κεντρικό νευρικό σύστημα. Ο εγκέφαλος αντιδρά και αναλαμβάνει τον συντονισμό.Kάθε όργανο,κάθε ιστός και κάθε κύτταρο του σώματος λαμβάνει γνώση του μηνύματος και έτσι αποκαθίσταται και πάλι η βιοκυβερνητική τάξη και αρμονία.\nΌταν ο βελονισμός είναι επιτυχημένος, αργά ή γρήγορα αποκαθιστά τους βιορυθμούς του οργανισμού και συμβάλει στην επαναφορά της κανονικότητας των μηχανισμών της αυτοίασης του οργανισμού. Στον κανόνα αυτό υπακούουν μηχανισμοί και συστήματα και υποχωρούν ψυχικά και σωματικά συμπτώματα, καθώς επίσης επανέρχονται λεπτές ισορροπίες στον μικρόκοσμο των διαφοροποιήσεων των κυττάρων.\nΆρα η ενισχυτική βελονιστική θεραπεία έχει πολλούς αποδέκτες στον οργανισμό και όχι μόνο την ψυχική και ανοσοποιητική αποκατάσταση. Ως μέσον μεταφοράς μηνυμάτων έχει ο οργανισμός ένα απέραντο «ενσύρματο» σύστημα, το οποίο είναι πανταχού παρόν και αυτό είναι το αυτόνομο νευρικό σύστημα. Βέβαια ένα άλλο ενοποιημένο σύστημα είναι ο μεσοκυττάριος χώρος του ανθρώπου, που ερευνάται στις μέρες μας και λέγεται, ότι είναι ένα απειροελάχιστο αντίγραφο του σύμπαντος. Με άλλα λόγια όχι μόνο είναι αντίγραφο, αλλά διέπεται από τους ίδιους φυσικούς νόμους του σύμπαντος κόσμου.\nΓι’ αυτό το μεγαλύτερο μυστικό για την ικανότητα των λειτουργιών του σώματος φαίνεται να είναι το εξής : Ο μικρόκοσμος είναι μάλλον πιο σημαντικός από τον μακρόκοσμο του ανθρώπου, σε αντίθεση με ότι γενικώς πιστεύεται! Η εξήγηση είναι η μη κατανόηση όλων των διαδικασιών φυσιολογικής λειτουργίας του μικρόκοσμου. Αυτός ο απειροελάχιστος κόσμος, όταν φωτισθεί και μεγεθυνθεί δημιουργεί δέος και θαυμασμό στον νοήμονα άνθρωπο και άθελα του σκέπτεται πόσο μικρός είναι μπροστά σ’ αυτά τα αποτυπώματα και δείγματα της Δημιουργίας.\nΕπομένως οι άνθρωποι βλέπουν στη σύντομη ζωή τους, ένα ελάχιστο τμήμα του κόσμου μας και έχουν μία μικρή, αλλά και διαφορετική και αρκετές φορές κακή εικόνα του υλικού, βιολογικού και πνευματικού κόσμου. Η μόνη περίπτωση για την πνευματική και σωματική σωτηρία τους είναι να τραβήξουν με ενθουσιασμό το παραβάν και να δουν!\nΕννοώ, ότι με τους οφθαλμούς του και τις άλλες αισθήσεις του ο άνθρωπος βλέπει και πολλές φορές κατανοεί τον εγγύς κόσμο του, ενώ τον ενδότερο και τεράστιο μικρόκοσμό του, δεν τον κατανοεί, εκτός και εάν τον συγκρίνει με το απώτερο σύμπαν και τις διαστάσεις του, όπως η σύγχρονη έρευνα της αστροφυσικής επιστήμης προσπαθεί να προσεγγίσει. Με λίγα λόγια ο μικρόκοσμος του ανθρώπου και οι άπειρες λειτουργίες του, είναι πιστό αντίγραφο του σύμπαντος κόσμου. Αυτές οι αναφορές γίνονται και εδώ και σε άλλα σημεία, γιατί ο καρκίνος στο μυαλό πολλών είναι συνυφασμένος με τον κίνδυνο ζωής και τον θάνατο, την αποφυλάκιση της ενεργειακής ψυχής μας και της μη ξαναντάμωσης με το σώμα, λόγω διαφυγής σε άλλη διάσταση , προσεγγίζοντας το φως του Δημιουργού.\nΣτόχος μου είναι να καταδείξω πως ο άνθρωπος έχει απίστευτες δυνάμεις μέσα του, αρκεί να ανασκουμπωθεί και να κοιτάξει μπροστά και με αποφασιστικότητα και πίστη να αντιμετωπίσει τη ζωή και τα προβλήματα της υγείας του. Αυτό αρκεί για να μπουν σε απόλυτη και εύρυθμη λειτουργία οι μηχανισμοί αυτοίασης, άσχετα αν κατανοεί ή όχι το πώς λειτουργούν αυτοί. Αυτό είναι το θαύμα που μπορεί ή όχι να συμβεί σε εσάς ή στα προσφιλή σας πρόσωπα.\nΕάν χαθεί και αυτή η ευκαιρία, δηλαδή κατά το χριστιανικό δόγμα, η θεία χάρις, το μόνο που απομένει τότε είναι το ρητό «το πεπρωμένο φυγείν αδύνατον».\nΣ’ αυτή την προσέγγιση του θέματος ήμουνα όσο γίνεται πιο λακωνικός, ειλικρινής, μακριά από κάθε έννοια υποκρισίας και παράλληλα σαφής, όμως εάν εσείς δυσκολεύεστε να ακολουθήσετε τις διαύλους του νου μου και της σκέψης μου, το μόνο που απομένει είναι να ακολουθήσετε, αφενός και πάλι το ένστικτό σας, και αφετέρου να με εμπιστευτείτε. Από εμένα κανείς μπορεί μόνο να κερδίσει, γιατί είμαι μία ταπεινή και καθάρια πηγή εφαρμοσμένης γνώσης, ως ενάρετος επιστήμων και με δυνατότητα άμεσης εφαρμογής της γνώσης που κατέχω. Αυτό άλλωστε κάνουν και όλοι όσοι έχουν την απόλυτη δυνατότητα συντονισμού νου και χεριών, ανεξάρτητα από το γνωστικό αντικείμενό τους. Ό,τι γράφω είναι ένας σπόρος προς διάδοση προς ειδικούς και μη και δεν αποτελεί κτήμα μου, αλλά είναι αποτέλεσμα της διαυλικής και διακτινικής σκέψης μου που μπορεί ή όχι να διαθέτω!\nΓ. Παρηγορική θεραπεία επί καρκινοπαθών ασθενών\nΤο ποτήρι αυτό εμείς οι γιατροί δεν θέλουμε να το πιούμε. Όμως κατά καιρούς οι ίδιοι οι συγγενείς, μας αναγκάζουν να δεχτούμε ως παρηγορική θεραπεία. Τα περιστατικά αυτά είναι τελευταίου σταδίου με τη λήψη εκείνη την εποχή ισχυρών φαρμάκων εξάρτησης, λόγω αφόρητων πόνων.\nΘα περιγράψω σύντομα τρία περιστατικά. Και τα τρία συμπτωματικά είχαν Ca μαστού.\nΈχω ένα ξάδελφο στη Θέρμη Θεσσαλονίκης. Η πρώτη γυναίκα του είχε καρκίνο του μαστού, επιθετικού τύπου που εμφανίστηκε στα 29 έτη της. Στις νεαρές ηλικίες ο καρκίνος είναι λίαν άγριος και δείχνει τα δόντια του. Η ασθενής έκανε όλες τις ενδεδειγμένες θεραπείες και όταν εμφάνισε υποτροπή τις επανέλαβε. Πέθανε στις 17.12.1993. Λίγα χρόνια πριν το τέλος παρουσίασε πολλαπλές ηπατικές μεταστάσεις και της έδινες δεν της έδινες έξι μήνες ζωής.\nΟ ξάδελφός μου με παρακάλεσε να κάνω ό,τι μπορώ για την ποιότητα ζωής της και εγώ δεν μπόρεσα να αρνηθώ, αφού έδωσα τον ιπποκρατικό όρκο.\nΈκανα λοιπόν κατά ώσεις πολλές συνολικά θεραπείες και με έκπληξή μου έβλεπα, ότι η ασθενής βελτιωνόταν τόσο σωματικά, όσο και ψυχικά. Βέβαια οι μεταστάσεις δεν έφυγαν, αλλά ούτε και μεγάλωναν, έμειναν στάσιμες, ακριβώς όπως παγώνει μία εικόνα μέσα στον χρόνο.\nΤους τελευταίους μήνες δεν ήλθε σε εμένα, γιατί ντρεπόταν να κυκλοφορήσει ,λόγω της απόλυτης καχεξίας, όπως μου είπε ο ξάδελφος μέσα στο νεκρικό σαλόνι. Έκλεισε τον λόγο του ο ξάδελφος παρουσία των άλλων μπροστά στη νεκρή λίγο πριν την ενταφή της: «Ξάδελφε δεν ξέρεις πόσο τη βοήθησες! Σ’ ευχαριστώ». Εγώ έμεινα άφωνος και ντράπηκα, για αυτή τη διάκριση, ενώπιον Θεού και ανθρώπων.\nΜία ημέρα, πριν από χρόνια δέχομαι ένα τηλεφώνημα από έναν φίλο από το Ασβεστοχώρι, ο οποίος μου ζητάει να συναντηθούμε σε μία καφετέρια στο Πανόραμα, όπου ήλθε και ένας δικός του φίλος από την Περαία της Θεσσαλονίκης.\nΑφού μου τον σύστησε μιλούσαμε περί ανέμων και υδάτων. Κάποια στιγμή ο φίλος του δεν άντεξε, αναστέναξε και μου είπε: Εσύ δεν με θυμάσαι , αλλά εγώ έφερα στο ιατρείο σου τη γυναίκα μου με καρκίνο μαστού τελευταίου σταδίου. Το τελευταίο τρίμηνο ήταν για εμένα και περισσότερο για τη μακαρίτισσα Γολγοθάς. Κόλαση είχε γίνει το σπίτι μου.\n« Τη βοήθησες! Σ ’ευχαριστώ». Εγώ ψέλλισα: « δεν τη βοήθησα». Εκείνος απάντησε « Κι όμως τη βοήθησες!»\n« Εγώ ξέρω καλύτερα από εσένα, γιατί εγώ βίωνα την κατάσταση στο σπίτι ». Δεν μπορείτε να καταλάβετε τα συναισθήματα ενός θεραπευτή ιατρού και υπάρχουν πολλοί στον κόσμο σε όλες τις ιατρικές ειδικότητες. Πολλές φορές βρίσκονται μεταξύ ζωής και θανάτου, μεταξύ του Υπέρτατου Όντος και των ανθρώπων. Δεν περιγράφεται με λόγια.\nΉταν καταπληκτικός ακτινοθεραπευτής. Διευθυντής από ιδρύσεως του Θεαγενείου. Ήταν λίαν οξυδερκής και γι’αυτό άξιος θαυμασμού. Ξεπέρασε τα 92 έτη ζωής. Τον ήξερα πολλές δεκαετίες από την εποχή που ήμουνα στο Βερολίνο και μετέπειτα στο Θεαγένειο. Στις 8.30 π.μ. κάθε μέρα μάζευε όλους τους επιμελητές, βοηθούς και ειδικευόμενους μέσα στην αίθουσα συγκεντρώσεων. Όταν πήγαινα να μπω και εγώ, μου έλεγε «Εσύ Κωνσταντινίδη κράτησε το τμήμα». Τότε μου κακοφαινόταν. Άργησα να καταλάβω, ότι με υπολόγιζε, τόσο για το επίπεδο των γνώσεων, όσο και για τη μεθοδικότητά μου και τη δυνατότητα επίλυσης προβλημάτων, αφού έξω υπήρχαν οι χειρίστριες των ακτινοθεραπευτικών μηχανημάτων και οι ασθενείς κάθε τόσο με τη σειρά τους, έμπαιναν στα ειδικά δωμάτια για ακτινοθεραπεία. Κάποιος από εμάς έπρεπε να είναι επικεφαλής και μόνο σε εμένα είχε εμπιστοσύνη ο διευθυντής .\nΑυτά ήρθαν ακαριαία στο μυαλό μου, όταν κουδούνισε το τηλέφωνο και στην άλλη άκρη του σύρματος ήταν ο πρώην διευθυντής μου, δεκαετίες μετά τη σύνταξή του. Κοντολογίς μου είπε ότι η γυναίκα του είχε εξαιτίας πρωτοπαθούς Ca μαστού, οστική μετάσταση στο δωδέκατο θωρακικό σπόνδυλο (θ12).\nΟ πόνος ήταν τρομερός, την καθήλωνε και ούτε τα φάρμακα , ούτε η στοχευμένη ακτινοθεραπεία που προηγήθηκε, την ανακούφισαν. Τώρα με ζητούσε βοήθεια και εγώ έπρεπε άμεσα να ανταποκριθώ. Ξεκίνησα βελονισμό, ηλεκτροβελονισμό, LASER, ηλεκτροδιέγερση και υγρό βελονισμό. Οι πόνοι της υποχώρησαν και δεν εμφανίσθηκαν τους επόμενους 6-7 μήνες. Φυσικά και υποβλήθηκε και σε ταυτόχρονο βελονισμό ισχυροποίησης του ψυχισμού της. Θα ζούσε σίγουρα περισσότερο, όμως έξι μήνες μετά τις θεραπείες, πέθανε αιφνιδίως από καρδιά ο άντρας της, ο ευφυής πρώην διευθυντής μου και αυτή δεν άντεξε τον χαμό του και πέθανε και αυτή πριν καν περάσουν σαράντα ημέρες από το χαμό του ανδρός της. Παιδιά δεν είχαν αποκτήσει και γι’αυτό ήταν τόσο δεμένοι. Αυτά τα κακά νέα τα έμαθα από την καλύτερή της φίλη και που ήταν συνάμα δική μου ασθενής.\nΑραιά και που συναντάω την ασθενή μου και τους μνημονεύουμε, καλή τους ώρα! Μία μακρινή συγγενή τους από την Πελοπόννησο τους κληρονόμησε. Όμως και εγώ έχω κάτι για να θυμάμαι τη θανούσα. Μου έδωσε την εποχή των συνεδριών κρίνα που τα λάτρευε από την αυλή της και εγώ τα φύτευσα στη Γερακινή και κάθε φορά που τα βλέπω τη θυμάμαι, αν και πέρασαν αρκετά χρόνια. Τώρα που το σκέφτομαι, κυρίες και κύριοι, οι θύμησες γεμίζουν ένα απέραντο σύμπαν. Όλα είναι ενέργεια και η ενέργεια δεν χάνεται, γεμίζει τον άχρονο χώρο, τη «γη της επαγγελίας», στους ουράνιους κόσμους του Δημιουργού. Βλέπετε λοιπόν πως και οι δήθεν σκληροί και ψυχροί επιστήμονες, όταν πλησιάζουν τον πλησίον τους, βάζουν μπροστά τα δεδομένα δύο επιστημών, της φυσικής και της φιλοσοφίας, για να επιλύσουν το αίνιγμα της ζωής πριν και μετά τον θάνατο. Η εφαρμοσμένη ιατρική, παρόλο που είναι καταπληκτική και\n«θεοποιημένη» επιστήμη έρχεται με αυτά τα δεδομένα στην τρίτη θέση!\nΠΟΤΕ ΕΜΠΛΕΚΕΤΑΙ Ο ΒΕΛΟΝΙΣΜΟΣ ΣΕ ΑΝΤΙΚΑΡΚΙΝΙΚΕΣ ΘΕΡΑΠΕΙΕΣ;\nΟ βελονισμός είναι μια μέθοδος που μπορεί να εφαρμοστεί παράλληλα με οποιαδήποτε άλλη θεραπευτική αγωγή, γιατί δεν δημιουργεί κανένα πρόβλημα στις\nσυμβατικές θεραπείες και ούτε έχει απαγορεύσεις.\nΣήμερα λοιπόν ο βελονισμός εφαρμόζεται και σε ογκολογικούς ασθενείς. Το 33% των ασθενών με καρκίνο αναζητούν τον βελονισμό, ως παράλληλη θεραπεία. Αυτό γίνεται στην Ευρώπη, στις Η.Π.Α. και αλλού.\nΕδώ θα πρέπει να επισημάνουμε πως τα θεραπευτικά πρωτόκολλα βελονισμού για τον καρκίνο δεν αποδίδουν τα μέγιστα, γιατί δεν έχουν το στοιχείο της εξατομίκευσης. Αυτό σημαίνει, ότι πρέπει να γίνει ένας εξειδικευμένος ανιχνευτικός βελονισμός, που ταιριάζει απόλυτα με τον πάσχοντα. Με λίγα λόγια η επιλογή των σημείων βελονισμού δεν μοιάζουν για παράδειγμα με τα υλικά παρασκευής φαγητού ενός τσελεμεντέ, που πάντα είναι τα ίδια, αλλά η επιλογή ακολουθεί τον δρόμο της «εξαιρετικής διαφορετικότητας», για να είναι επιτυχημένη.\nΑν λοιπόν ο βελονισμός εξαντληθεί ως θεραπευτική μέθοδος αδιαμφισβήτητα προσφέρει μεγάλα οφέλη στον πάσχοντα . Πρέπει όμως και πάλι να τονισθεί, προς αποφυγή παρεξηγήσεων, πως στον καρκίνο ο βελονισμός είναι συμπληρωματική μέθοδος, δηλαδή έπεται των συμβατικών θεραπειών.\nΗ δυνατότητα της δράσης του βελονισμού και σε καρκινοπαθείς εξηγείται τόσο με τους μηχανισμούς της νευρο – ενδοκρικής – ανοσιακής αυτορρύθμισης, όσο και με τη νεότερη θεώρηση των μεσημβριακών διαταραχών.\nΤο 33% των καρκινοπαθών έχουν άμεση ανάγκη από ένα προσεγμένο βελονισμό, γιατί δεν μπορούν να αντιμετωπίσουν το stress και το άγχος που προκύπτει από τη διάγνωση και τις θεραπείες που ακολουθούν.\nΟι περισσότεροι ασθενείς εμφανίζουν επίσης παρενέργειες λόγω των αντικαρκινικών θεραπειών. Αυτές οι εκδηλώσεις συνήθως αντιμετωπίζονται με διάφορους τύπους βελονισμού, αλλά και μερικές φορές και με εξειδικευμένα LASER.\nΟι συνήθεις παρενέργειες των αντικαρκινικών θεραπειών είναι:\nΗ απώλεια των τριχών της κεφαλής, η ξηροστομία, η ναυτία, ο έμετος, η συμπτωματολογία από το έντερο και την κύστη, το περιεγχειρητικό άλγος, το λεμφοίδημα του άνω άκρου μετά από μαστεκτομή και αφαίρεση των επιχώριων λεμφογαγγλίων της μασχάλης και άλλα.\nΣε περιπτώσεις που τα ισχυρά φάρμακα και η ακτινοθεραπεία δεν καταστείλουν το άλγος μίας οστικής μετάστασης, π.χ. σε κάποιο σπόνδυλο, θα πρέπει και οι ειδικοί ιατροί, αλλά και το περιβάλλον του πάσχοντος να σκεφθούν σοβαρά και τον ιατρικό βελονισμό, τα LASER αποκατάστασης, τον υγρό βελονισμό, την ηλεκτροδιέγερση και τον ηλεκτροβελονισμό.\nΤο ίδιο επίσης πρέπει να γίνεται και σε περίπτωση άγχους και εμφανούς πτώσης της άμυνας του οργανισμού, οπότε διενεργείται ιατρικός\nΚαρκίνος προστάτη με διαβρωση κατα συνέχεια ιστών\nβελονισμός, με επιλογή των πιο σωστών σημείων.\nΗ εμφύτευση της λεπτής βελόνας βελονισμού στο απόλυτο κέντρο των ενεργειακών σημείων της επιφάνειας του σώματος και η σχολαστική αναζήτηση των πιο ενεργών σημείων, φέρνει την επιτυχία.\nΑπό το δέρμα του σώματος, αλλά και από τα κατάλληλα σημεία των μικροσυστημάτων αντανακλαστοθεραπείας, μπορούμε να επιφέρουμε ενεργειακή ισορροπία οργάνων και ιστών και επομένως μπορούμε να επιτύχουμε ενεργοποίηση των μηχανισμών της αυτοϊασης. Για να το κατορθώσουμε αυτό και επί καρκινοπαθών, αρκεί να επιλέξουμε σημεία στο δέρμα που επιτυγχάνουν από τόσο μακριά την κατάλληλη στόχευση νευρικών πλεγμάτων και γαγγλίων, που είναι ενεργειακοί σταθμοί ζωτικής ενέργειας, σε αγαστή πάντα συνεργασία με τον εγκέφαλο. Όλες οι πληροφορίες για τη φυσιολογική λειτουργία του οργανισμού ή και για την αποκατάσταση της κανονικότητας των λειτουργιών διακινούνται μέσω του νευρικού ιστού, αλλά και μέσω του μεσοκυττάριου χώρου, συγκεκριμένης όμως ροής και που δεν υπολείπονται της ιλιγγιώδους ταχύτητας του φωτός! Αυτή η εντολοδόχος διακίνηση πληροφοριών γίνεται με την κυματική ροή φωτονίων, δηλαδή είναι στην ουσία φως και αυτά τα φωτόνια προέρχονται από ηλεκτρόνια της εξωτερικής τροχιάς των ατόμων της ύλης. Όπως σας είπα πολλές φορές ο εκπληκτικός μικρόκοσμος φέρει το ατράνταχτο αποτύπωμα της δημιουργίας του σύμπαντος. Έτσι λοιπόν η πρόοδος της φυσικής, της νευρολογίας και της νευροφυσιολογίας βοήθησαν στην κατανόηση του τρόπου δράσης του ιατρικού βελονισμού και των LASER. Επιπλέον αξιοποιήθηκαν οι γνώσεις της δυτικής ιατρικής περί ζωνών του Head και των νευροτομίων και οδήγησαν στα πιο σημαντικά σημεία βελονισμού. Το σώμα του πάσχοντος είναι σαν μία οθόνη που μιλά από μόνη της και μας δείχνει το δρόμο για τη θεραπεία. Αν αποκωδικοποιήσει τη γλώσσα αυτή ο ιατρός, τότε θα θεραπεύσει. Αν όχι, θα αποτύχει.\nΣτον ενισχυτικό και προληπτικό βελονισμό, στον συμπτωματικό, αλλά και στον παρηγορητικό βελονισμό επί καρκίνων, εκείνο που μετράει είναι η χρησιμοποίηση και των πέντε μεθόδων του ιατρικού βελονισμού. Ο σωστός βελονισμός φέρνει και τα καλά αποτελέσματα.\nΣτις επόμενες σειρές θα κατατοπιστείτε για τις περιπτώσεις αναζήτησης του βελονισμού, ως θεραπευτική μέθοδο επιλογής επί μερικών προβλημάτων των καρκινοπαθών. Επιπλέον σκεφτείτε, ότι ο καρκινοπαθής εξακολουθεί να έχει παράλληλες παθήσεις πέραν του καρκίνου.\nΤα καλά αποτελέσματα θα έλθουν για τον ασθενή, όταν ο ιατρός εφαρμογής βελονισμού συντονίσει όλες τις γνώσεις του και όλες τις αισθήσεις του. Γιατί τότε η πραγματικότητα της διάγνωσης θα κλειδώσει με την πραγματικότητα της θεραπείας.\nΜε άλλα λόγια στις δύσκολες και δυσεπίλυτες καταστάσεις η λύση στο πρόβλημα δεν έρχεται με τη χρήση κάποιων σημείων βελονισμού, που ανασύρονται από ένα θεραπευτικό πρωτόκολλο, αλλά από την εφαρμογή κατάλληλων σημείων, που έχει ανάγκη η ψυχή και το σώμα του πάσχοντος εκείνη τη δεδομένη στιγμή.\nΣτην απόλυτη πραγματικότητα ο άνθρωπος, άρα και ο πάσχων κινείται μεταξύ της επίπλαστης πραγματικότητας του μακρόκοσμου και της άλλης εικόνας του μικρόκοσμου που θεωρείται «αόρατη» και σκοτεινή, ενώ είναι η πιο φωτεινή πλευρά του εαυτού μας, αφού σ’αυτή την ενδότερη πραγματικότητα προέχει η εικόνα των φωτονίων. Είναι ο σύνδεσμος στο παιχνίδι ισορροπίας μεταξύ κεντρικού νευρικού συστήματος και περιφερικών ιστών και οργάνων. Σ’αυτό το μοναδικό παιχνίδι μεταξύ ενέργειας και ύλης έχει λόγο ένας σωστός ιατρικός βελονισμός.\nΕπομένως ο ιατρός για να πετύχει ως θεραπευτής, πρέπει να προφτάσει και να τιθασεύσει τον ρέοντα χρόνο στο εγγύς μέλλον πριν αυτός γίνει άμεσο παρελθόν. Με λίγα λόγια ταυτόχρονα και ακαριαία πρέπει να συντονίσει τα χέρια του με την κοφτερή σκέψη του, από την μία μεριά και να τα συζεύξει αρμονικά με τη διαταραχθείσα βιοενέργεια του πάσχοντος. Αυτή είναι η όλη αλήθεια. Όταν αποκατασταθεί η βιοκυβερνητική διαδικασία μέσα στον νευρικό ιστό,στη συνέχεια αποκαθίστανται και όλες οι άλλες ιστικές διαδικασίες πρώτης και δεύτερης γραμμής, όπως και η συνολική ομοιόσταση του οργανισμού.\nΟι άνθρωποι και μερικές φορές και αρκετοί επιστήμονες πέφτουν στην παγίδα της συμπυκνωμένης ύλης, όπως καταγράφεται από τις αισθήσεις μας. Όμως αυτό είναι οφθαλμαπάτη! Στην πραγματικότητα το σώμα μας δεν είναι «μονολιθικά» συμπαγές και γεμάτο εκκρίσεις (υγρό), αλλά ένα σώμα με ελάχιστη ύλη, φωτεινό και με τεράστια κενά! Αν πραγματικά συμπυκνώναμε την ύλη, ο καθένας από εμάς θα είχε μέγεθος μίας κόκκου άμμου!\nΤότε δεν θα είχαμε τις ιδιότητες της έμβιας ύλης, όπου διακινούνται πληροφορίες, παράγονται μικροουσίες και συνυπάρχουν μηχανισμοί αποκατάστασης της υγείας. Ένα απτό παράδειγμα είναι όταν καίγεται ολοσχερώς ένα σώμα και γίνεται απόλυτη στάχτη. Ακόμα και τότε η ελάχιστη στάχτη δεν εμπεριέχει το στοιχείο της απόλυτης συμπύκνωσης! Εάν είχαμε την ικανότητα λήψης εικόνας ενός «εξωγήινου», τότε το σώμα του ανθρώπου θα έδειχνε αραιή δομή, θα φαινόταν φωτεινό και θα βλέπαμε μέσω αυτού, τα αντικείμενα που είναι κρυμμένα από πίσω. Αυτά μόνο για ισχυροποίηση της θέσης μου, ότι πάνω από όλα στο σώμα είναι η πληροφορία και η ενέργεια, αφού δεν υπάρχει βαριά και συμπαγής ύλη. Και δεν υπάρχει συμπαγής ύλη, αφού τα «τουβλάκια της ύλης», δηλαδή τα άτομα της ύλης αποτελούνται από ένα μικροσκοπικό πυρήνα, με τεράστιο κενό ύλης πέριξ αυτού και μόνο στην περιφέρεια περιστρέφονται με ιλιγγιώδη εξωπραγματική ταχύτητα τα ηλεκτρόνια, μέσα σε ελάχιστο χώρο. Αυτή είναι η θεωρία του κενού της ύλης, δηλαδή η μόνη πραγματικότητα που εμείς απλά δε βιώνουμε! Για να με καταλάβετε, απλά σκεφθείτε ένα τεράστιο γήπεδο μπάσκετ ή ποδοσφαίρου. Τότε ο πυρήνας (ύλη) θα καταλάμβανε χώρο μέσα σ’ αυτό όσο μία μπάλα διαμέτρου 2-5 εκατοστών. Μετά θα ακολουθούσε ένα απέραντο κενό, δηλαδή στην ουσία θα έπιανε όλη τη διάμετρο του γηπέδου και μόνο στο κέλυφος του γηπέδου, δηλαδή στο εξωτερικό όριο του γηπέδου, θα είχαμε την αέναη κίνηση των ηλεκτρονίων, σε πάχος μερικών εκατοστών. Όταν μιλάμε λοιπόν για κενό, εννοούμε κενό ύλης και όχι αέρα, γιατί ο αέρας είναι ύλη!\nΔεν θέλω άλλο να προχωρήσω τη σκέψη μου, αφού το θέμα μου είναι ο καρκίνος και το πώς μπορεί να βοηθηθεί αυτός κατά το δυνατόν. Όσα έγραψα είχαν ως στόχο να μειώσουν την παθητική θέση των ανθρώπων, στο άκουσμα αυτής της λέξης. Ο νοών νοείτω!\nΟι εκτιμήσεις μου δείχνουν, ότι οι καρκίνοι και οι άλλες κακοήθεις παθήσεις σιγά σιγά θα θεραπεύονται με νέες αιτιολογικές μεθόδους μετά το 2065 και θα χρειαστούν μερικές ακόμα δεκαετίες για να τελειοποιηθούν. Αυτό θα γίνει, όπως έγινε με τη φυματίωση, όταν ανακαλύφθηκε η φαρμακευτική αγωγή τον προηγούμενο αιώνα, που είχε μέχρι τότε μυριάδες θύματα. Στην εποχή μας όμως και με λιγότερες επιστημονικές δυνατότητες σε σχέση με το εγγύς μέλλον, πρέπει να φερθούμε έξυπνα απέναντι σε ένα επαναστατημένο στρατό κυττάρων, που δημιουργούν όγκο. Γι’αυτό χρειάζομαι τη συγκεντρωμένη και απόλυτη σκέψη σας για να κατανοήσετε το βάθος των σκέψεών μου και τις αλήθειες των λόγων μου, όταν επιχειρήσετε να το ξαναδιαβάσετε, εφ’ όσον θελήσετε να μελετήσετε διάφορα δύσκολα σημεία. Όλοι μπορείτε να με καταλάβετε, αρκεί να εγκαταλείψετε την πολύβοη επιφάνεια της βιωματικής πραγματικότητας και να βουτήξετε στο εσωτερικό φως του είναι σας. Κάντε μία προσπάθεια, γιατί και μπορείτε και το αξίζετε.\nΤέλος επανερχόμενος στην επιφάνεια αυτού του βιωματικού κόσμου, θα μου επιτρέψετε να δώσω μία συμβουλή στους καρκινοπαθείς συνανθρώπους μας.\nΌταν το σώμα καταπονείται από έναν καρκίνο, ο άνθρωπος χάνει το κουράγιο του και το θάρρος του. Η λιποψυχία είναι ο μεγαλύτερος διαβολικός εχθρός του πάσχοντος. Αυτή η ψυχική εγκατάλειψη για έναν αξιοπρεπή ατομικό αγώνα ζωής, εξουδετερώνει τις στρατιές των κυττάρων του αμυντικού μηχανισμού και οδηγεί στην καταστροφή. Αντίθετα η αυτοεμψύχωση οδηγεί σε αραγές και κραταιό μέτωπο τις δυνάμεις αυτοάμυνας και προάσπισης του οργανισμού.\nΘα μου πείτε, δεν υπάρχει ένα σημείο «μη ανάκαμψης»; Φυσικά και υπάρχει, αλλά επίσης θα ρωτήσετε πότε; Η απάντηση είναι, σε περίπτωση που συμβεί δραματική διασπορά του όγκου σε όλο το σώμα και με ταυτόχρονη καταστολή όλων των ζωτικών λειτουργιών, οπότε η ενεργειακή ψυχή οδηγείται στους ουρανούς, αποχωριζόμενη από το σώμα που γίνεται γη.\nΗ δεύτερη περίπτωση είναι, όταν τα καρκινικά κύτταρα διαβρώσουν νευρικά πλέγματα, όπως π.χ. το ηλιακό πλέγμα, οπότε κανένα επιστημονικό θεραπευτικό μέσον δεν μπορεί να τιθασεύσει τον απόλυτο θανατηφόρο πόνο, ο οποίος δεν αντέχεται ούτε εικοσιτέσσερις ώρες! Αυτός ο πόνος του τελικού σταδίου, αν υπάρξει, ρημάζει τις ψυχές όλων των περιοίκων, οι οποίοι εύχονται να φύγει ο πιο αγαπημένος άνθρωπός τους. Οι περισσότεροι όμως καρκινοπαθείς σήμερα δεν φτάνουν σ’ αυτό το βασανιστήριο, ούτε όλοι πεθαίνουν με αίτιο τον καρκίνο τους. Αντίθετα επιβιώνουν αυτής της εμπειρίας και πεθαίνουν στα βαθιά γεράματα από άλλες αιτίες.\nΕπίσης υπάρχουν και ανεξήγητες ιάσεις, τις οποίες ονομάζουμε θαύματα, σπάνια μεν, αλλά υπαρκτά δε!\nΑγαπητή και αγαπητέ συνάνθρωπέ μου, αν έφτασες μέχρι εδώ σημαίνει, ότι διάβασες όλο αυτό το αφιέρωμα και φυσικά σε ευχαριστώ από τα βάθη της ύπαρξής μου.\nΣτόχος μου ήταν η ενημέρωση του κόσμου, από μία άλλη σκοπιά. Το όφειλα αυτό, γιατί έχω ειδικότητα ακτινοθεραπευτού ογκολόγου, αλλά ασκώ τον ιατρικό βελονισμό συνεχώς (αδιαλείπτως) και φέρω ακόμα την εμπειρία των εβδομήντα και πλέον ετών σκεπτόμενης ζωής. Άρα θεωρούσα υποχρέωσή μου αυτή την εξωτερίκευση.\nΔΙΑΤΡΟΦΙΚΕΣ ΕΠΙΠΤΩΣΕΙΣ ΑΠΟ ΤΗ ΘΕΡΑΠΕΙΑ ΤΟΥ ΚΑΡΚΙΝΟΥ\nΟι διατροφικές ελλείψεις που παρουσιάζονται στους καρκινοπαθείς, επιβαρύνονται από τη θεραπεία στην οποία υποβάλλονται. Η χειρουργική επέμβαση, η\nΚαρκίνος πνεύμονος άμφω\nακτινοθεραπεία, η χημειοθεραπεία και η ανοσοθεραπεία είναι οι κύριες μέθοδοι αντιμετώπισης του καρκίνου που επηρεάζουν τη διατροφική κατάσταση του ασθενούς.\nΧημειοθεραπεία : Η ναυτία και ο πυρετός εμφανίζονται σχεδόν με όλα τα χημειοθεραπευτικά φάρμακα. Οι διαταραχές στη γεύση οδηγούν σε ανορεξία, ενώ πολλές φορές προκαλείται διάρροια. Τα κορτικοστεροειδή προκαλούν καταστροφή ιστών και επιφέρουν εκτεταμένες απώλειες σε πρωτεΐνες, κάλιο και ασβέστιο.\nΑκτινοθεραπεία : Οι επιπτώσεις της ακτινοθεραπείας στη διατροφική κατάσταση του ασθενούς εξαρτώνται από την περιοχή του σώματος που ακτινοβολείται. Η εφαρμογή της ακτινοβολίας στο κεφάλι και τον τράχηλο προκαλεί πονόλαιμο, επηρεάζεται η αίσθηση της γεύσης και της όσφρησης, με σημαντικότερο πρόβλημα την ανορεξία και την απώλεια βάρους. Τέλος η ακτινοβολία στη θωρακική κοιλότητα έχει ως συνέπεια τη δυσφαγία, ενώ στην περιοχή της κοιλιάς την ανορεξία, λόγω των δευτερευόντων προβλημάτων που προκαλούνται. (γαστρεντερίτιδα, κτλ.).\nΧειρουργική επέμβαση: Οι ασθενείς που υποβάλλονται σε χειρουργικές επεμβάσεις αφαίρεσης όγκων στον οισοφάγο, στο στομάχι κτλ., συχνά παρουσιάζουν δυσφαγία και απαιτείται τροποποίηση στη σύσταση της τροφής και εκπαίδευση στη μάσηση και την κατάποση. Οι ελλείψεις που συχνά αντιμετωπίζουμε σε αυτούς του ασθενείς είναι η έλλειψη σιδήρου και Β12. Οι διατροφικές οδηγίες αφορούν την αποφυγή ή τον περιορισμό του λίπους και την όσο το δυνατό μείωση της λήψης τριγλυκεριδίων μέσω των τροφών.\nΟι στόχοι της διατροφικής υποστήριξης ενός καρκινοπαθούς είναι :\nΗ πρόληψη ή βελτίωση των διατροφικών ανεπαρκειών και\nΗ ελαχιστοποίηση της απώλειας βάρους.\nΓια ασθενείς που δεν παρουσιάζουν απώλεια βάρους ή διατροφικές ελλείψεις, οι ενεργειακές απαιτήσεις ανέρχονται σε 2000kcal/ημέρα και οι πρωτεϊνικές ανάγκες σε 90-100γρ/ημέρα. Αντίθετα, ασθενείς που παρουσιάζουν διατροφικές ελλείψεις οι ενεργειακές απαιτήσεις ανέρχονται στις 3000 – 4000kcal/ημέρα, ενώ οι πρωτεϊνικές ανάγκες σε 100-200γρ/ημέρα.\nΒασικός στόχος της διατροφικής υποστήριξης είναι η ανακούφιση του ασθενούς από τα συμπτώματα που προκαλούν οι θεραπευτικές αγωγές που ακολουθούν, βελτιώνοντας ταυτόχρονα την ποιότητα της ζωής τους.\nΤο κάλιο υπάρχει φυσικά στα περισσότερα τρόφιμα, με κυριότερες πηγές τα φρούτα και τα λαχανικά. Έτσι, πλούσιες πηγές καλίου είναι τα πράσινα φυλλώδη λαχανικά (σπανάκι, μπρόκολο, λαχανάκια Βρυξελλών, αρακάς), οι πατάτες, οι ντομάτες, τα μανιτάρια, οι ψημένες γλυκοπατάτες, πράσινες ωμές πιπεριές και τα φρούτα (σταφύλια, βατόμουρα, βερίκοκα, μπανάνες, πορτοκάλια). Επίσης καλές πηγές καλίου είναι το κρέας, όπως το κοτόπουλο, κάποια ψάρια (σολομός, τόνος), το γάλα, το γιαούρτι, οι φακές, τα φασόλια και το βρασμένο πράσο.\nΤΡΟΦΕΣ ΠΛΟΥΣΙΕΣ ΣΕ Β12\nΣυκώτι (βοδινό), ψάρι (σκουμπρί), καβούρια, μύδια, εμπλουτισμένα προϊόντα σόγιας, εμπλουτισμένα δημητριακά. Κόκκινο κρέας, γαλακτοκομικά χαμηλά σε λιπαρά(αποβουτυρωμένο γάλα), τυρί (ελβετικό), αυγά, πουλερικά, μανιτάρια, σαρδέλες, σολομός, τόνος, μπακαλιάρος.\nΣυκώτι, σκόνη κακάο, ξερά φασόλια, φακές, γενικά όσπρια, αρακάς, σοκολάτα, γαρίδες, καλαμάρια, σταφίδες, αυγό, σπανάκι, γαλοπούλα, κρέας μοσχάρι, ψάρια καπνιστά, ψάρια παχιά, κρέας χοιρινό, κοτόπουλο, ξηροί καρποί, κολοκύθια, βερίκοκα και σταφύλια.\nΨάρια, σαρδέλες, αθερίνα (τηγανιτή), σολομός (κονσέρβα), σύκα, μήλα, πορτοκάλια, βερίκοκα ξερά, φέτα, τσένταρ, γραβιέρα, έμμενταλ, παρμεζάνα, γάλα πλήρες ή ελαφρύ, γάλα άπαχο, γάλα ενισχυμένο με ασβέστιο, όσπρια φασόλια, ρεβίθια, αμύγδαλα, σπανάκι και μπρόκολο.\nΤΡΟΦΕΣ ΓΙΑ ΤΗΝ ΠΡΟΛΗΨΗ ΤΟΥ ΚΑΡΚΙΝΟΥ\nΔεν υπάρχουν μαγικές λύσεις στην προστασία από τον καρκίνο. Όμως μια διατροφή, πλούσια σε τροφές με αντικαρκινική δράση θα μπορούσε ίσως να θωρακίσει καλύτερα τον οργανισμό απέναντι στις διάφορες μορφές της πάθησης.\nΥπάρχουν τροφές με μεγάλη περιεκτικότητα σε ουσίες που φαίνεται να μειώνουν τις πιθανότητες εμφάνισης διαφόρων μορφών καρκίνου. Φυσικά η διατροφή δεν είναι πανάκεια. Η κατανάλωση συγκεκριμένων τροφών δεν μπορεί να εγγυηθεί την πρόληψη ή την καταπολέμηση των κακοήθων όγκων, ούτε βέβαια να υποκαταστήσει τη θεραπεία τους. Ένα όμως διαιτολόγιο πλούσιο σε τρόφιμα με αντικαρκινική δράση, όπως αυτό που προτείνει η μεσογειακή διατροφή, δεν μπορεί παρά να συμβάλλει στην προστασία από τον καρκίνο.\nΠρόκειται για μπαχαρικό γνωστό για τις αντιφλεγμονώδεις και αντιοξειδωτικές του ιδιότητες. Τα τελευταία όμως χρόνια γίνονται μελέτες που προσπαθούν να διερευνήσουν τη σύνδεσή τους με την πρόληψη του καρκίνου. Οι επιστήμονες θεωρούν, ότι τα χαμηλά ποσοστά ορισμένων μορφών καρκίνου στην Ινδία, σε αντίθεση με τα αντίστοιχα υψηλά ποσοστά στις δυτικές χώρες, όπως στις ΗΠΑ, οφείλονται στην αυξημένη κατανάλωση κουρκουμά από τους Ινδούς. Μάλιστα, ερευνητές από το Κέντρο Καρκίνου του Πανεπιστημίου του Τέξας απέδειξαν σε μελέτη που δημοσιεύτηκε το 2009, ότι η κουρκουμίνη (ουσία που περιέχει ο κουρκουμάς) έχει την ιδιότητα να «διαχωρίζει» τα καρκινικά κύτταρα από τα φυσιολογικά και να σκοτώνει τα καρκινικά!\nΗ αντικαρκινική δράση του τσαγιού οφείλεται στις πολυφαινόλες που περιέχει, γνωστές ως κατεχίνες. Σύμφωνα με μελέτες, το πράσινο τσάι μπορεί να προλαμβάνει την ανάπτυξη όγκων, κυρίως τον καρκίνο του μαστού, των πνευμόνων, του οισοφάγου, του παχέος εντέρου και του δέρματος.Οι πολυφαινόλες του πράσινου τσαγιού προφυλάσσουν και από τον καρκίνο του δέρματος, χάρη στην ιδιότητά τους να «διορθώνουν» το DNA που έχει υποστεί βλάβες από την υπεριώδη ακτινοβολία του ηλίου.\nΤο σκόρδο, όπως και το κρεμμύδι, είναι τροφές πλούσιες σε πολυφαινόλες και ενώσεις με βάση το θείο, οι οποίες θεωρείται, ότι αναστέλλουν την ανάπτυξη διαφόρων μορφών καρκίνου (κυρίως του οισοφάγου, του στομάχου και του παχέος εντέρου).\nΟι κατεχίνες και οι προκυανιδίνες (ισχυρά αντιοξειδωτικά) που περιέχονται στο κακάο, περιορίζουν το οξειδωτικό στρες και τη χρόνια φλεγμονή, παράγοντες κινδύνου για την εμφάνιση καρκίνου και άλλων χρόνιων παθήσεων. Αν και πρέπει να γίνουν περισσότερες μελέτες που να αποδεικνύουν την αντικαρκινική δράση του κακάο, καθώς επίσης και της μαύρης σοκολάτας (που αποτελείται από κακαόμαζα σε ποσοστό που φτάνει το 75%) φαίνεται να έχουν μία θέση στη λίστα με τις τροφές που θεωρούνται, ότι προστατεύουν από τον καρκίνο.\nΗ ελληνική επιδημιολογική έρευνα από το Εργαστήριο Υγιεινής και Επιδημιολογίας του Πανεπιστημίου Αθηνών σε συνεργασία με το Γραφείο Επιδημιολογικών Ερευνών της Ακαδημίας Αθηνών, το τμήμα Επιδημιολογίας του Πανεπιστημίου Χάρβαρντ και το Ελληνικό Ίδρυμα Υγείας, με επικεφαλής τον καθηγητή Δημήτριο Τριχόπουλο, δημοσιεύτηκε πρόσφατα σε έγκριτο αμερικανικό επιστημονικό περιοδικό. Σύμφωνα με τα αποτελέσματά της, η προσήλωση στην παραδοσιακή μεσογειακή διατροφή (η οποία βασίζεται κυρίως στην κατανάλωση ελαιόλαδου) σχετίζεται με μείωση του κινδύνου ανάπτυξης καρκίνου του μαστού στις γυναίκες μετά την εμμηνόπαυση.\nΗ ντομάτα θεωρείται εξαιρετική πηγή θρεπτικών συστατικών χάρη στο λυκοπένιο που περιέχει (φυτοχημικό με έντονη αντιοξειδωτική δράση). Το λυκοπένιο, εκτός από το χαρακτηριστικό κόκκινο χρώμα που προσφέρει στην ντομάτα, έχει την ιδιότητα να καταστρέφει τις ελεύθερες ρίζες, που προκαλούν βλάβες στο DNA των κυττάρων και οδηγούν στην εμφάνιση χρόνιων νοσημάτων. Μάλιστα πρόσφατες, μελέτες συνδέουν την ουσία αυτή με την προστασία από διάφορες μορφές καρκίνου και ειδικά του προστάτη.\nΟι φράουλες, όπως και κάποια είδη μούρων (π.χ. βατόμουρα, μύρτιλλα), είναι πλούσια σε πολυφαινόλες, που είναι γνωστές για τις αντικαρκινικές τους ιδιότητες. Επιστήμονες από το Πανεπιστήμιο του Οχάιο συγκέντρωσαν εργαστηριακές μελέτες και επίσης μελέτες σε ανθρώπους και παρουσίασαν τα αποτελέσματά τους, τα οποία αποδεικνύουν την προστατευτική δράση των φρούτων αυτών απέναντι στις οξειδωτικές και κυτταρικές λειτουργίες που οδηγούν στην ανάπτυξη καρκίνου. .\nΤο ρόδι είναι πλούσιο σε βιταμίνες (Α, C, Ε, φυλλικό οξύ), σίδηρο, κάλιο και φυτικές ίνες, ενώ είναι χαμηλής περιεκτικότητας σε θερμίδες. Μάλιστα, ένα ρόδι καλύπτει το 40% της ποσότητας της βιταμίνης C και το 25% του φυλλικού οξέος που έχει καθημερινά ανάγκη ένας ενήλικος. Είναι πλούσιο σε τρεις διαφορετικές μορφές αντιοξειδωτικών ουσιών (τανίνες, ανθοκυανίνες, ελλαγικό οξύ) και η συνολική αντιοξειδωτική ικανότητά του έχει υπολογιστεί, ότι είναι 2-3 φορές μεγαλύτερη από αυτήν του κόκκινου κρασιού ή του πράσινου τσαγιού. Σε πρόσφατη μελέτη, φάνηκε ότι το ρόδι και οι διάφορες ποικιλίες μούρων έχουν την ισχυρότερη αντιοξειδωτική δράση σε κυτταρικό επίπεδο, σε σύγκριση με άλλα 25 φρούτα που εξετάστηκαν.\nΣημείωση Ηλία Κωνσταντινίδη\nΑυτό που πρέπει να συγκρατήσετε είναι, ότι ζούμε σε εποχή, όπου ο οργανισμός δυστυχώς δέχεται πολλές οξειδωτικές τροφές, οι οποίες κάνουν ζημιά στην άλυσσο του DNA των κυττάρων, τόσο των διαφόρων ιστών, όσο και των ζωτικών οργάνων. Αυτές οι καταστροφές κάνουν ευάλωτο τον οργανισμό στις διάφορες σοβαρές παθήσεις, στις οποίες ανήκει και ο καρκίνος.\nΤο ζητούμενο είναι να μάθετε, ποιες τροφές είναι αντιοξειδωτικές και αυτές να χρησιμοποιείτε συχνά και μερικές από αυτές καθημερινά.\nΓια παράδειγμα πολλοί από εσάς δε θέλετε τη ξινή γεύση του λεμονιού. Αυτό όμως είναι μεγάλο λάθος. Η γλυκιά γεύση συνήθως σκοτώνει, ενώ η ξινή και η πικρή γεύση συνήθως σώζει! Το λεμόνι όμως έχει μεγάλη ποσότητα βιταμίνης C και σας προασπίζει από τους καρκίνους. Ο χυμός του λεμονιού χρησιμοποιείται, τόσο στις σαλάτες, όσο και στα κρέατα, όπως και μέσα στο πόσιμο νερό. Η δόση είναι πάνω από δύο λεμόνια την ημέρα και όταν περάσουν τα χρόνια μέχρι έξι την ημέρα! Δεν πειράζει τον βλεννογόνο του στομάχου, γιατί και αυτός εκκρίνει οξύ για την πέψη (υδροχλωρικό οξύ). Επίσης μπορείτε να πάτε σε ένα φαρμακείο και να προμηθευτείτε βρώσιμο ζεόλιθο ή να το βρείτε σε ανταγωνιστική τιμή στο διαδίκτυο. Αυτός δεσμεύει και αποβάλλει βαρέα μέταλλα και άλλες τοξίνες που είναι επικίνδυνες για το σώμα μας. Επίσης δεσμεύει και απενεργοποιεί τις επικίνδυνες ελεύθερες ρίζες οξυγόνου. Αυτό που πρέπει όμως να επισημάνω είναι πως τα χάπια ζεόλιθου είναι ακριβά, ενώ η πρώτη ύλη είναι φθηνή. Δηλαδή τα εξήντα δισκία σε κάποια εταιρεία στοιχίζουν 25 ευρώ. Κάποιοι γεωργοί παίρνουν κάθε μέρα ένα κουταλάκι του γλυκού πούδρα ζεόλιθου, από αυτό που χρησιμοποιούν σαν ζωοτροφή ή και στο ράντισμα προστασίας των δένδρων της δενδροκαλλιέργειάς τους. Το σακί πούδρας ζεόλιθου στοιχίζει μόνο 12 ευρώ. Άρα στους γεωργούς αυτούς δεν στοιχίζει η λήψη ζεόλιθου τίποτε! Όμως εγώ δεν μπορώ να σας κατευθύνω. Εσείς θα κρίνετε ποιο είναι το σωστό για εσάς!\nΚλείνοντας σας ανακοινώνουμε, ότι όσο έχουμε βιβλία αρχαϊκής διατροφής θα τα χαρίζουμε στους ασθενείς μας, ενώ παλαιότερα και σ’ αυτούς τα πουλούσαμε. Αυτό το κάνουμε για την ενημέρωση του κόσμου, πάνω σε θέματα οξειδωτικών ή αντιοξειδωτικών τροφών. Πολλοί εξ ημών από το στόμα βάζουν το θάνατο μέσα τους ή αντίθετα προσέχοντας τι τρώνε, διορθώνουν τα πράγματα και βάζουν τη ζωή! Γιατί η τροφή είναι το φάρμακό σου (Ιπποκράτης). Φυσικά πέραν της τροφής πρέπει να προσέξουμε τον αέρα που αναπνέουμε, τα υλικά που μας περιστοιχίζουν και τους περιβαλλοντικούς παράγοντες. Γιατί η ζωή κινείται με την πάροδο του χρόνου στη φορά της φθοράς. Άρα το ζητούμενο είναι η καθυστέρηση αυτής!\nΗ ανθρώπινη μηχανή, ο ναός της ψυχής , λειτουργεί με κανόνες, που αν παραβιαστούν υπέρ το δέον, εμφανίζεται η πάθηση. Η τελευταία μπορεί να είναι το αποτέλεσμα τριών παραμέτρων: 1.Η ενεργειακή διαταραχή στους μεσημβρινούς ροής βιοενέργειας. 2.Η εκφύλιση τμημάτων του γενετικού υλικού του DNA. 3. Η μεγάλη απόκλιση από τα φυσιολογικά όρια της παραγωγής μικροουσιών στο σώμα.\nΗ ΔΙΤΤΗ ΦΥΣΗ ΤΟΥ ΑΝΘΡΩΠΟΥ\nΦαινομενικά η αναφορά μου αυτή δείχνει, ότι μπαίνω σε ξένα χωράφια, αλλά δεν είναι έτσι. Η ακολουθία των πραγμάτων με οδηγεί σ’ αυτή την κατεύθυνση.\nΟ τίτλος αυτού του κεφαλαίου είναι «Μη φοβάσαι τον καρκίνο», και τώρα θα συμπληρώσω «μη φοβάσαι τον θάνατο». Όταν όμως αναφερόμαστε στον θάνατο, στην ουσία μιλάμε για έναν αποχωρισμό, όπου η ενεργειακή και αέναος ψυχή αποχαιρετά το φθαρτό σώμα και τον πεπερασμένο κόσμο. Αυτό το άυλο τμήμα της ύπαρξής μας, φορτισμένο με το πνεύμα μας και τις βαθύτατες σκέψεις μας, οδηγείται από ένα εξωπραγματικό, ενάρετο και δημιουργικό φως προς το άχρονο πεδίο «ζωής» των ασωμάτων , όπου ο Δημιουργός είναι εγγύς και μακριά! Όταν λέμε τη λέξη «ασωμάτων» , εννοούμε την απελευθέρωση και τον παντελή αποχωρισμό από τη συμπυκνωμένη ύλη του σώματός μας και τη διαφυγή από τους φυσικούς νόμους του σύμπαντος κόσμου. Ο χρόνος και ο τόπος έχουν τώρα αντικατασταθεί από μία άχρονη διάσταση, όπου η ευδαιμονία της ψυχής κρίνεται από τα πεπραγμένα της προηγηθείσας ενσάρκωσης (ορθόδοξη πίστη). Ένα δείγμα της ύπαρξης αυτού του κόσμου είναι ο ονειρικός κόσμος, που βιώνουμε, όταν είμαστε εντός της βιολογικής μας σάρκας.\nΌσο είμαστε άνθρωποι μικρής ηλικίας, κοντά στη γέννησή μας, τόσο η ψυχή κυριαρχεί επί του σώματος και αυτό γίνεται μερικές φορές ορατό! Όσο όμως μεγαλώνουμε και έχουμε πολλά προβλήματα επιβίωσης και αλλεπάλληλες συγκρούσεις στη ζωή μας, τόσο η ψυχή βυθίζεται στην ύλη και γι’ αυτό αρκετοί αμφιβάλλουν για την ύπαρξή της. Αποδέχονται μόνο τις εγκεφαλικές λειτουργίες και τίποτε άλλο και αυτό είναι τρομερό λάθος. Γιατί παραμένουν στην απτή πραγματικότητα, την οποία μόνο αν διαπεράσουν, μπορούν να φτάσουν στο φως το αληθινό, όπου η ήπια και παγιωμένη ευτυχία συναντάται με τη μακαριότητα. Η εκκλησιαστική ιστορία βρίθει τέτοιων παραδειγμάτων, όπου οι αναχωρητές και οι αγιάζοντες, φέρνοντας το υλικό σώμα τους σε οριακό επίπεδο, με μέγιστη νηστεία και προσευχή, φτάνουν στα ανώτερα πνευματικά επίπεδα, απελευθερωμένοι από τη φυλακή της ύλης του σώματος. Έτσι δίνουν την ευκαιρία στην ψυχή τους να αναδυθεί και να γίνει ο σύνδεσμος προς τον Δημιουργό!\nΤο συμπέρασμα λοιπόν και στον κόσμο της επιβίωσης, δηλαδή των κοσμικών, είναι πως κάθε αντιξοότητα της ζωής, πρέπει να βιώνεται από τους ανθρώπους με υπομονή, σύνεση, αισιοδοξία και στωικότητα.\nΈτσι η ζωή παύει να είναι ένα αίνιγμα και γίνεται μία στοχευμένη και αναγκαία διαδικασία, πεπερασμένου χρόνου, που αργά ή γρήγορα θα οδηγήσει, μετά τη διαδικασία του θανάτου, στον πραγματικό κόσμο της αέναης ψυχής μας. Βέβαια η θρησκεία μας μπροστά στα τεράστια ερωτήματα των ανθρώπων προτάσσει το δόγμα και την πίστη, ενώ όσοι επιστήμονες πιστεύουν, προτάσσουν το ρητό « πίστευε και ερεύνα». Το λάθος των επιστημόνων που δεν πιστεύουν, προέρχεται από το γεγονός, ότι περιορίζονται στο δόγμα των «εγκεφαλικών λειτουργιών» και μόνο. Δηλαδή παραμένουν στην επιφάνεια των υλικών πραγμάτων και δεν δίνουν καμία απάντηση στον νόμο της «μη απώλειας της ενέργειας». Ο τελευταίος μαζί με την πεποίθηση, ότι ο κόσμος έχει ένα σκοπό, ένα στόχο, όπως και μαζί με τη βαθύτερη γνώση μας για την ανθρώπινη μηχανή (σκεπτόμενη, λειτουργούσα από το Α έως το Ω), μας οδηγεί στο συμπέρασμα, πως δεν είναι μόνο αυτό το προπέτασμα που βλέπουμε. Πίσω από αυτό κρύβεται επιμελώς ένας άλλος κόσμος, που φανερώνεται μόνο με τη διαδικασία του αποχωρισμού, δηλαδή με την οριστική απόρριψη του υλικού σώματός μας. Ο ισχυρισμός, πως οι περιγραφές όσων έφυγαν για λίγο από το σώμα τους, μετά από βαριά περιπέτεια υγείας, αποτελούν αποκυήματα φαντασίας ή παρεξηγήσιμες εγκεφαλικές λειτουργίες είναι τουλάχιστον βλακώδης ή εν πάση περιπτώσει δεν αντέχει στη λογική διαδικασία.\nΠοιά όμως είναι τα ερείσματα του σκηνώματος της εγκλωβισμένης ψυχής στο σώμα; Αυτά είναι τέσσερα και βρίσκονται ένα στην κεφαλή, δηλαδή στον εγκέφαλο και τρία στο σώμα και είναι κατά σειρά : Ένα στον θώρακα (βρογχοπνευμονικό νευρικό πλέγμα), ένα στο επιγάστριο (ηλιακό νευρικό πλέγμα) και ένα στο υπογάστριο (ουρογεννητικό νευρικό πλέγμα). Βέβαια αυτές είναι βιοηλεκτρικές παραγωγικές μονάδες και δίνουν ζωή στο σώμα, αλλά συγχρόνως είναι και οι δεσμοφύλακες της ψυχής μας σε τούτη τη γήινη ζωή.\nΠοιοί είναι οι πρωταγωνιστικοί τύποι της εξοδίου διαδικασίας της ψυχής από το σώμα;\nΑυτοί είναι οι παρακάτω πέντε, που καθορίζονται ανάλογα με την περιοχή που γίνεται αιτία του οριστικού αποχωρισμού.\nΆνω κοιλιακός θάνατος\nΚάτω κοιλιακός θάνατος\nΑν δεχτεί ο άνθρωπος, ότι η «ζωή» είναι αέναος και όσο και να ζήσει κάποιος εδώ (130 ή 180 ή περισσότερα χρόνια), θα έλθει η στιγμή που θα αναχωρήσει, τότε απελευθερώνεται από πολλά δεινά και βλέπει διαφορετικά τη ζωή και τον θάνατο. Με στήριγμα τη βαθύτατη πίστη ή τη διεισδυτική φιλοσοφία, οδηγείται ο άνθρωπος στο συμπέρασμα, πως δεν υπάρχει άδικο από τον ανελέητο αποχωρισμό του θανόντα από τα προσφιλή του πρόσωπα, ακόμα και όταν δεν πρόφτασαν οι οντότητες που έφυγαν, να αποκτήσουν πολλές εμπειρίες κατά τη διάρκεια της εδώ παραμονής τους.\nΟι εναπομείναντες στενοί συγγενείς πρέπει να μπουν στη διαδικασία αναζήτησης της αλήθειας, παρόλο τον σεβαστό ψυχικό πόνο, αν θέλουν να μη δώσουν αφορμή εκδήλωσης σοβαρών παθήσεων τώρα σ’αυτούς. Κανείς δεν έχει το δικαίωμα να μειώσει ή να εξαφανίσει τη ζωή του. Αντίθετα ο νεκρός χρειάζεται ανθρώπους που θα επιβιώσουν επί μακρόν και θα τον μνημονεύουν! Κλείνοντας σας λέω, ότι μέσα στον πολυάριθμο και φλύαρο λόγο ή στις απειράριθμες πράξεις ή τέλος μέσα στη δύναμη του βλέμματος ή άλλων αισθήσεων, υπάρχουν και μερικά σημεία που δείχνουν το αποτύπωμα της εγκλωβισμένης ψυχής στο σώμα. Δεν είναι πολλές αυτές οι στιγμές, αλλά είναι υπαρκτές. Επίσης δεν είναι δυνατόν, να αποκλείσετε την ύπαρξη σπάνιων θαυμάτων, επειδή εσείς δεν βιώσατε κάτι τέτοιο. Κανείς άνθρωπος δεν έχει την ευκαιρία να «ζήσει», όλα όσα συμβαίνουν επί της γης, γιατί δεν είναι ούτε πάνσοφος, ούτε πανάγαθος, ούτε παντοδύναμος. Ο άνθρωπος δεν είναι ούτε πανάρετος, ούτε ταπεινόφρων. Ακόμα και η υπερβολική ταπεινοφροσύνη είναι υποκρισία. Η ισορροπία των συναισθημάτων, των σκέψεων, ο έλεγχος των ενδοκρινών αδένων όπως και των πράξεων, καθώς και ο διαχωρισμός αυτών σε δίκαιες και άδικες, διαυγάζουν το σώμα και αναδύουν την ψυχή.\nΈτσι πρέπει να παρατηρούμε τον κόσμο και να διαχωρίζουμε τις πραγματικές και ουσιώδεις στιγμές, από τις ανούσιες. Για παράδειγμα, όταν ένα μικρό παιδί σας κοιτάζει με κοφτερή, διερευνητική και επικεντρωμένη ματιά, πρέπει να ανοίξετε το πνεύμα σας και ευθύς να αναρωτηθείτε, εάν αυτή η ενέργεια προέρχεται από τον εγκέφαλό του ή από την ψυχή του μέσω εγκεφάλου!\nΙδού και ένα παράδειγμα. Πριν από πολλά χρόνια, ένας ενάρετος ηλικιωμένος σε προχωρημένη ηλικία, με φωτεινό και εγκάρδιο πρόσωπο, ερχόταν σε εμένα, για τα χρόνια αρθριτικά του, αλλά ήταν γνωστό, ότι εκείνη την εποχή κινδύνευε η ζωή του από σοβαρή καρδιοπάθεια. Κάποια στιγμή εξαφανίστηκε. Είχε μπει στο νοσοκομείο και στην εντατική καρδιολογική μονάδα. Οι γιατροί τον είδαν να πεθαίνει! Ο ηλεκτρονικός πίνακας έδειχνε τη συνεχή γραμμή για λίγα λεπτά της ώρας, αλλά με τις προσπάθειες των ιατρών, με τις φωνές που άκουε για να επιστρέψει ή για τους πιστούς με τη Θεία Χάρη, επανήλθε. Σας το γράφω μόνο και μόνο για να ξεχωρίσω μία πράξη του. Αυτή είναι η επεμφάνισή του στο ιατρείο μου, όπου διαχώρισα τη στιγμή. Μου διηγήθηκε την περιπέτειά του, μου είπε τι έλεγαν οι γιατροί και οι νοσοκόμες, ενώ ήταν φαινομενικά νεκρός και όταν επανήλθε το θεώρησαν θαύμα! Φυσικά με περιέγραψε φως και τούνελ, πριν την επιστροφή του.\nΗ πράξη του λοιπόν είναι μία και μοναδική, γιατί μου είπε, ότι ήλθε να με αποχαιρετήσει, επειδή περίμενε πως θα φύγει για πάντα και δεν θα με ξαναδεί. Ίσως αυτό να το έκανε και προς άλλους θνητούς. Σκεφτείτε, ότι από τη Γαλήνη Ωραιοκάστρου μέχρι την Εγνατία 100, είναι έντεκα χιλιόμετρα. Με την ταλαιπωρία που είχε και με τα έντονα καρδιολογικά προβλήματα, πρέπει να το ήθελε αυτό εντόνως η ψυχή του. Αυτό το σθένος είχε η ενάρετη ψυχή του και γι’ αυτό θεώρησα άδικο να μην το αναφέρω. Αυτός ο άνθρωπος δεν ήταν συγγενής μου, ούτε είχα κοινωνικές σχέσεις μ’ αυτόν και την οικογένειά του, απλά υπήρξε πελάτης μου στο παρελθόν. Καλή του ώρα.\nΤο συμπέρασμα είναι να ξεχωρίζουμε όλοι μας τις φωτεινές στιγμές κατά τη διάρκεια της ζωής μας και να θυμόμαστε, ότι γυμνοί ήλθαμε σ’ αυτό τον κόσμο και γυμνοί θα φύγουμε. Άρα δεν είμαστε κτήτορες των πραγμάτων, ακόμα και αν είμαστε κροίσοι , αλλά μόνο χρήστες! Αυτό βέβαια δε σημαίνει, ότι πρέπει να παύσουμε να δημιουργούμε επί της γης. Το αντίθετο μάλιστα. Το γιατί είναι οφθαλμοφανές. Ο Θεός αγαπάει τη δημιουργία και τους ανθρώπους που ενάρετα δημιουργούν. Η απραξία δικαιολογείται μόνο στους τετραπληγικούς!\nΌλες αυτές οι αναφορές έγιναν για ένα και μόνο λόγο, γιατί οι σοβαρές παθήσεις οδηγούν στη σκέψη του θανάτου, αλλά θάνατος δεν υπάρχει, παρά μόνο αποχωρισμός. Επομένως, αν είστε καρκινοπαθείς, πέστε στον εαυτό σας τα παρακάτω. «Δεν φοβάμαι λοιπόν κάτι που δεν υπάρχει. Αλλά ζω επί της γης , όσο μπορώ, φροντίζοντας το σώμα και την ψυχή μου. Δημιουργώ ως άνθρωπος μέχρι την τελευταία στιγμή. Αφήνω τον οργανισμό μου να τα βγάλει πέρα με τις ασθένειες και τις παθήσεις. Δεν παραιτούμαι».\nΆλλωστε ποιος σας είπε, ότι κινδυνεύετε άμεσα; Θυμηθείτε πως οι περισσότεροι καρκινοπαθείς επιβιώνουν της περιπέτειάς τους και πεθαίνουν από άλλη αιτία στα γεράματά τους! Είθε και εσείς να ξεπεράσετε τον αιώνα επί της γης! Αντικαταστήστε την απελπισία και τον φόβο με τη χαρά και την αισιοδοξία, γιατί η ζωή κερδίζεται με θάρρος και ηρωισμό! Βγάλτε παρακαλώ το αρνητικό και το κακό από μέσα σας. Κερδίστε τη ζωή με πίστη.\nΤο ενεργειακό αποτύπωμά σας επί της γης, ουδείς μπορεί να το σβήσει, ακόμα κι όταν καταστραφεί η γη και αποτελέσει παρελθόν. Γιατί εσείς θα βρίσκεστε σε άχρονη διάσταση, όπου δεν υπάρχουν δεσμώτες, όπως ο χρόνος, ο τόπος, η ύλη, η βαρύτητα, ο ηλεκτρισμός και ο μαγνητισμός. Μπορεί αυτόν τον θεϊκό κόσμο να μην τον είδαμε με τα μάτια μας, γιατί τα μάτια μας είναι γι’ αυτόν τον υλικό κόσμο. Εκείνον τον κόσμο μπορούμε να τον δούμε μόνο με τα « μάτια» της ψυχής μας. Όποιος θέλει λοιπόν μπορεί να το κάνει!


Cafe Luigi, Σικάγο - Κριτικές εστιατορίων - TripAdvisor\nΑνοιχτά αργά τη νύχτα - Πιτσαρίες για: Χρυσή Ακτή\nΚοτόπουλο ταντούρι για: Magnificent Mile\nCafe Luigi, Σικάγο\nΗνωμένες Πολιτείες Ιλινόις Σικάγο Εστιατόρια σε Σικάγο Cafe Luigi\nΝο 3.200 από 7.846 στην κατηγορία Εστιατόρια για: Σικάγο €€ - €€€\nΙταλική, Πίτσα 2548 N Clark St, Σικάγο, IL 60614-1712+1 763-404-0200Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 14 κριτικέςΕξαιρετικό51%Πολύ καλό28%Μέτριο7%Ανεπαρκές0%Πολύ κακό14%Τώρα είναι κλειστόΚυρ11:30 - 21:00Δευ - Πεμ11:00 - 22:00Παρ - Σαβ11:00 - 23:00Αναλυτικό ωράριο ΚΟΥΖΙΝΕΣ Ιταλική, Πίτσα ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 2548 N Clark St, Σικάγο, IL 60614-1712Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για οικογένειες;Ναι Όχι Άγνωστο Αυτό το μέρος είναι για φαστ φουντ;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (14)Βαθμολογία ταξιδιωτών Εξαιρετικό2Πολύ καλό1Μέτριο1Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Αγγλικά (14)Γλώσσα Ελληνικά (4)Αγγλικά (14)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTif J413Η κριτική γράφτηκε 4 Ιουλίου 2016 μέσω κινητής συσκευής Νυ στις Chicago από την τομήΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιIan C11722Η κριτική γράφτηκε 26 Σεπτεμβρίου 2015 μέσω κινητής συσκευής Αξιοπρεπές NY πίτσα τύπουΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKristen KΣικάγο, Ιλινόις12746Η κριτική γράφτηκε 23 Σεπτεμβρίου 2014 NYC πίτσαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιflizzer235245Η κριτική γράφτηκε 8 Μαρτίου 2013 Υπέροχο πίτσα από την τομήΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαMolly's Cupcakes252 κριτικές 0,02 χλμ μακριά Del Seoul83 κριτικές 0,05 χλμ μακριά The Wiener's Circle151 κριτικές 0,17 χλμ μακριά Cafe Vienna29 κριτικές 0,07 χλμ μακριά Κοντινά αξιοθέαταThe Peggy Notebaert Nature Museum162 κριτικές 0,66 χλμ μακριά Alfred Caldwell Lily Pool45 κριτικές 0,66 χλμ μακριά Lincoln Hall30 κριτικές 0,67 χλμ μακριά Elks Veterans Memorial22 κριτικές 0,43 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Cafe Luigi και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n2548 N Clark St, Σικάγο, IL 60614-1712 Τοποθεσία: